Na zračenje u Kladovo umesto u Sremsku Kamenicu | Autonomija\nNa zračenje u Kladovo umesto u Sremsku Kamenicu\nVojvođanski pacijenti odlaze na radioterapiju u Kladovo, gde terapiju obavljaju lekari- specijalisti iz Sremske Kamenice, budući da ova bolnica nema svog radiologa\nOd novembra prošle godine, mesečno oko 40 pacijenata iz Vojvodine umesto u sremskokamenički Onkološki institut, na terapiju zračenja odlazi u bolnicu u Kladovu. Prema rečima načelnika Odeljenja za radiologiju Instituta za onkologiju u Sremskoj Kamenici dr. Marka Eraka, do ovog je došlo zbog preopterećenosti sremskokameničkog instituta, budući da na onkološkoj klinici radi svega dva aparata za zračenje, a da je broj pacijenata iz cele Vojvodine koji ovamo dolaze mnogo veći nego što je kapacitet ova dva aparata. Prema njegovim rečima, mesečno se sa teritorije Vojvodine evidentira oko 200 novoobolelih, a zbog preopterećenosti aparata za zračenje, nedavno je uvedena i treća smena.\nOprema bolnice u Kladovu nije u potpunosti iskorišćena, imajući u vidu značajno manji broj pacijenata, a uz podršku Ministarstva zdravlja i Republičkog fonda za zdravstveno osiguranje deo vojvođanskih pacijenata, uz lekarsku pratnju, odlazi na radioterapiju u Kladovo, gde terapiju obavljaju lekari specijalisti iz Sremske Kamenice, budući da ova bolnica nema svog radiologa. Republički fond za zdravstveno osiguranje pokriva obolelima troškove odlaska u Kladovo, kao i po jednog pratioca.


Novo u Boru - joga za trudnice i mame sa bebama - Bor 030\n19. oktobra 2021. | 20:25\nNaslovna Vesti Sport Novo u Boru – joga za trudnice i mame sa bebama\n6.10.2018. | 21:04\nKreativna vežbaonica joge za trudnice i mame sa bebama se održava utorkom i četvrtkom od 10h na lokaciji Đorđa Vajferta 11. Radionicu vodi sertifikovani instruktor joge u prijatnom ambijentu uz obezbeđene prostirke i rekvizite.\n„Radionica je nastala kao odgovor na potrebe i želje mojih sugrađanki da i u trudnoći nastave sa vežbanjem, ali takođe i kao potreba za postporođajnim oporavkom. Često žene žure da se što pre vrate u formu i povrate izgled koji su imale pre trudnoće, međutim, ono što je zaista važno da razumemo je vreme koje posvećujemo sebi, relaksaciji, pravilnom disanju. Jeda od najvažnijih stvari za zdravlje žene jeste pravilno držanje tela u trudnoći i nakon porođaja. Akcenat ove radionice je upravo na pravilnom držanju tela, tehnikama disanja, otklanjaju stresa i povezivanju sa bebom, te razmeni iskustava, međusobnoj podršci i ohrabrenju“, kaže instruktorka Željka Zdravović.\nRadionica pokriva teme: tehnike disanja, relaksacione tehnike, pravilno držanje tela u trudnoći i nakon porođaja, jačanje muskulature i otpornost organizma, vežbe za postporođajni oporavak, masaža bebe, samomasaže, tehnike komunikacije sa bebom, razmena iskustava i međusobna podrška, vizualizaciju, koncentraciju, razvoj kreativnosti, usmeravanje pažnje, poboljšanje radnih kapaciteta itd.\nNapomena: Postoji mogućnost dolaska mama sa kolicima, kuvanja čaja kao i slobodno hranjenje deteta i previjanje.\nPrijave na broj 061 133 72 60 ili putem stranice Tim kreativnih ideja Bor\njoga za mame sa bebama


Sokobanja među prvih pet turističkih destinacija u Srbiji - TU Magazin\nSokobanja među prvih pet turističkih destinacija u Srbiji\nBy redakcija on\t Sep 6, 2018 SRBIJA, TURIZAM\nPodaci Republičkog zavoda za statistiku navode da je Sokobanja u prvih sedam meseci ove godine zabeležila 74% turističkog rasta u odnosu na isti period 2017. godine, koja je do tada bila rekordna po posećenosti.\nPrema ovim podacima, Sokobanja se i zvanično svrstala među prvih pet najposećenijih turističkih centara poput Zlatibora, Kopaonika, Vrnjačke banje i Beograda. I pored ne baš tako sjajnog vremena u julu, loše vremenske prilike direktno utiču na turistički promet i na dužinu boravka gosta u određenoj destinaciji, Sokobanja je bila puna gostiju.\nDobra promocija, novi turistički proizvodi i bogat zabavni program samo su neki od argumenata za povećanje turističkog rasta ovog kraja. Na ovakvim turističkim rezultatima u ovoj sezoni, Sokobanja može da zahvali i saradnji sa opštinom Sokobanja, Ministarstvom turizma i Turističkom organizacijom Srbije, kao i uticaju popularnih vaučera.\nPodaci Republičkog zavoda za statistiku navode da je Srbiju u period od januara do jula posetilo više od million 900 hiljada turista, što je za 11 % više u odnosu na isti period prošle godine. U Srbiji turistima su najzanimljiviji bili Zlatibor i Kopaonik sa 37 %, Vrnjačka i Sokobanja sa 36 %, dok je stranih gostiju najviše bilo u Beogradu, 53 %. Ostala turistička mesta u Srbiji posetilo je 17 % ukupnog broja turista.


19. Nov 2019 303\n- Grant ugovor s Ambasadom Japana u BiH potpisan je 5. marta, a nova funkcionalna vozila će umnogome olakšati prevoz pacijenata - kazali su za "Nezavisne novine" u Domu zdravlja.\n- Pored prevoza hitnih stanja na teritoriji grada, Dom zdravlja obavlja i prevoze pacijenata u druge zdravstvene ustanove van RS, a tokom deset mjeseci ove godine obavljeno je 326 takvih prevoza - objasnili su u ovoj zdravstvenoj ustanovi.\n- Ovaj projekat je doprinio poboljšanju zdravstvene zaštite u gradu. Zahvaljujući donaciji Dom zdravlja će moći da pruži adekvatne i pravovremene usluge prevoza pacijentima u gradu - kazali su u Ambasadi Japana.\n- Vlada Japana je dodijelila oko 160 miliona KM za opremanje ukupno 168 domova zdravlja i bolnica medicinskom opremom širom BiH tokom protekle 22 godine kroz GAGP i General Grant Aid programe - rekli su u ovoj ambasadi.\n- Zastarjela stolarija je dovodila do gubitka toplote, a zahvaljujući ovoj donaciji oko 1.300 učenika kao i njihovi nastavnici i osoblje škole će imati bolje uslove za rad - kazali su u Ambasadi.\nTagovi: skola sveti sava Laus stolarija ambulanta banjaluka


PREDRAG VASILJEVIĆ NOVI KONDICIONI TRENER KK SEVOJNO - Sevojno City Magazin\nKK Sevojno pored nedavno angažovanog trenera Branka Rajevca od danas u svojim redovima ima i kondicionog trenera.\nPredrag Vasiljević kondicioni trener od danas je član stručnog štaba čije će zaduženje biti rad na sticanju kondicije košarkaša Sevojna.\nZa naš portal je izjavio:\n-Zahvalio bih se Dušku Mićiću na pozivu i ukazanom poverenju,biće mi čast da budem deo jednog ovakvog tima.Nadam se uspešnoj saradnji kao što smo je imali u KK Play Off-u.Moj zadatak je da što bolje spremim igrače za predstojeću sezonu i da pokušam da izvučem maksimum iz njih.\nU predstavljanju novog trenera igračima Duško Mićić je izjavio:\n-Posle angažovanja Branka Rajevca o kome ne treba nešto dodatno da se priča,jer je poznat u svetu košarke,imali smo potrebu za angažovanje kondicionog trenera.On će raditi sa juniorskim i kadetskim selekcijama,kao i delom pionirske selekcije.Otvaranjem klubske teretane nedostajaolo nam je pojačanje u ovom stručnom kadru.\nOd naredne sezone a prvi put u istoriji sevojničke košarke naš klub će imati sve selekcije u muškoj konkurenciji.Počevši od školice košarke pa do seniorske selekcije.Otvaranjem hale u Sevojnu stećiće se konačno svi uslovi za nesmetan rad ovog kluba,i odigravanje dosta više utakmice nego do sada.\nPrevious Post 4 SUSRETI GENERCIJA I VETERANA KK SEVOJNO\nNext Post UBEDLJIVA POBEDA KOŠARKAŠA SEVOJNA


Borisov: Osuđujemo sve izgrede i vandalizme koji proizilaze iz vjerskih povorki u Crnoj Gori - GlasCG\nGlasCG GLAVNA Borisov: Osuđujemo sve izgrede i vandalizme koji proizilaze iz vjerskih povorki u Crnoj Gori\nBorisov: Osuđujemo sve izgrede i vandalizme koji proizilaze iz vjerskih povorki u Crnoj Gori\n“Crna Gora i Republika Bugarska su saglasne u tome da je evropska integracija Zapadnog Balkana od ključnog značaja za dalju perspektivu njegovog bržeg ekonomskog i demokratskog razvoja. Ohrabreni smo time što je nova briselska administracija dala dugo očekivani zamah politici proširenja ukazujući da je Zapadni Balkan strateški interes Evropske unije”, kazao je Marković na početku zvanične posjete Bugarskoj.\n#Sofija, PV 🇲🇪@DuskoMarkovicCG i PV 🇧🇬@BoykoBorissov: #CrnaGora i #Bugarska saglasne – #EU integracija #ZapadniBalkan ključna je za njegov brži ekonomski i demokratski razvoj. CG zahvalna Vladi Bugarske i PV lično, na nesebičnoj podršci evropskim ambicijama naše zemlje. @me4eu pic.twitter.com/kxgPRTRmqx\n— Vlada Crne Gore (@VladaCG) February 28, 2020\n“Želim da i ovom prilikom i na ovom mjestu iskažem veliku zahvalnost bugarskoj Vladi, bugarskom narodu i posebno predsjedniku Borisovu na sveukupnoj podršci Crnoj Gori na planu ostvarenja njenih ključnih spoljnopolitičkih i nacionalnih interesa – prije svega naše integracije u NATO i naravno u Evropsku uniju. Bugarska i predsjednik Borisov su bili snažno uz Crnu Goru, podržavali nas, prenosili svoja iskustva i vjerovali u naš potencijal kada to i baš nije bilo lako”, rekao je premijer.\n“Osuđujemo sve izgrede i vandalizme koji proizilaze iz vjerskih povorki u Crnoj Gori. Podržavamo vašu zemlju kao saveznika i prijatelja”, rekao je premijer Bugarske.\nPV 🇧🇬 @BoykoBorissov osudio stavove člana Predsjedništva BiH Milorada Dodika protiv zvanične posjete predsjednika Crne Gore @predsjednik_cg toj državi. "Ne možeš da govoriš iskreno da govoriš o Evropi i o evropskom jedinstvu, a da predsjedniku Crne Gore ne dopustiš ulazak". pic.twitter.com/7q8zvGGGZv\n“Ne mogu da razumijem što mi sebi radimo“, rekao je premijer Borisov, “a da se sa druge strane u našem regionu događa antievropsko ponašanje. … Ne možeš da govoriš iskreno da govoriš o Evropi i o evropskom jedinstvu, a da predsjedniku Crne Gore ne dopustiš ulazak u državu”, rekao je premijer Borisov dodajući da su ta retorika i to ponašanje neprihvatljivi.\nAmfilohije: Mitropolija crnogorska slovila za autokefalnu


MEMORIJAL SRPSKIM ŽRTVAMA U ZEMUNU: Traži se lokacija za izgradnju spomeničkog kompleksa posvećenog stradalima u ratovima devedesetih | Novosti.RS\nKako je za "Novosti" potvrdio glavni gradski urbanista Marko Stojčić, Grad i Opština Zemun trenutno traže lokaciju na kojoj će biti spomen park posvećen Srbima stradalim u progonima i krvavim sukobima na prostoru bivše Jugoslavije od 1990. do 1999. godine.\n- Značajnije je da na jednom mestu imamo veliki prostor posvećen svim žrtvama, nego da pravimo pojedinačne spomenike - kaže Stojčić za naš list. - Biće to poput spomen-parka u Jajincima, ne u arhitektonskom, već u simboličkom smislu. Kada nađemo adekvatnu lokaciju, raspisaćemo konkurs kako bi počela realizacija projekta kojim bismo se odužili svim žrtvama. Opština Zemun traži pogodno mesto, detalje ćemo znati sledeće nedelje.\nPredsednik GO Zemun Gavrilo Kovačević otkriva, za "Novosti", da će ovaj kompleks najverovatnije biti u blizini Batajnice, Ugrinovaca ili Busija, odnosno kod onih naselja gde su se nastanili prognani Srbi tokom "Oluje", "Bljeska" i drugih pogroma devedesetih.\n- Još tražimo konkretnu lokaciju, ideja je da to obeležje ne bude u centru Zemuna, ali da to napravimo onako kako priliči žrtvama - ističe Gavrilo Kovačević. - Verovatno će to biti oko naselja Batajnica, Busije, kao i delova gde su došli naši prognani i preživeli Srbi, izgradili kuće i tu počeli novi život.\nISPRED Železničkog muzeja u Nemanjinoj ulici, najverovatnije na Vidovdan, biće postavljen Spomenik žrtvama ratova i braniocima otadžbine 1990-1999, koji je bio na Savskom trgu, ali je odatle sklonjen zbog rekonstrukcije ovog poteza. Kako nam je rekao predsednik Udruženja ratnih vojnih invalida Željko Vasiljević, ovaj monument je dobio novi izgled.\nmemorijalni kompleks memorijalni centar spomenik žrtvama odavanje počasti žrtvama Busije Marko Stojčić urbanista Marko Stojčić ratovi u bivšoj Jugoslaviji


Malom Matei za osmu operaciju potrebno 370.000 dinara\nPočetak/Društvo/Malom Matei za osmu operaciju potrebno 370.000 dinara\nNiške Vesti28. jula 2017.\nMatei Lazareviću, koji je od rođenja imao čak sedam teških operacija na crevima, narednih meseci sledi i osma operacija kod ruskih hirurga u Ćupriji. Za operaciju je potrebno 370 hiljada dinara, koje porodica nema.\nOvom operacijom ruski lekari omogućili bi Matei lakše kretanje i to, kako za Pirotske vesti kaže njegova majka Monika, specijalnim zahvatom zasecanja tetiva. Ovaj zahvat međutim košta preko 370.000 dinara, za šta Mateina porodica nema novca, s obzirom da u familiji radi samo otac Miljan, kao pekar, pa ova porodica jedva krpi kraj s krajem.\nMalom Matei su do sada dijagnostifikovani epilepsija, hepatitis B, cerebralna paraliza, mikrocefalija i nedostatak hormona rasta.\n„Do sada je imao sedam teških operacija, a osma po redu, trebalo bi da bude zakazana polovinom oktobra, ako uopšte uspemo da skupimo novac jer nam po predračunu klinike za operaciju treba 370.500 dinara. Taj novac je za nas samo misaona imenica. Samo suprug Miljan radi u pekari gde prima platu od 25.000 dinara, i to nam je jedini prihod. Njegova cela plata ode na skupe lekove tako da ni sami ne znamo kako uspevamo da krpimo kraj sa krajem. U poslednje vreme dobili smo dragocenu pomoć pirotskih maturanata“, kaže Monika za Pirotske vesti i dodaje da bi nakon operacije u Ćupriji, koju treba da urade ruski hirurzi, Matei trebalo da se olakša kretanje, odnosno značajno umanje problemi sa spazmom, koji mogu da budu veoma bolni i da stvaraju ogromne probleme.\nSvi koji žele da pomognu malom Matei to mogu da učine uplatom na tekući račun koji glasi na ime majke Monike Stanišić u Societe general bank\nFondacija za zadravstvo uplatiće 50 hiljada dinara, a možete i vi 100 RSD porukom na 4141 i napišete svoje ime i prezime.\nhumanitarna pomoć Matea Lazarević\nETŠ “MIJA STANIMIROVIĆ”: Humanitarni turnir u gejmingu za drugaricu Nataliju\nPomoć sestrama Petković koje žive same\nVELIKO IZNENAĐENJE: Dvorište mališana iz Suvog Dola bilo je malo da primi sve bajkere koji su se odazvali akciji


U slučaju napada ID prve na udaru na Balkanu Srbija i Republika Srpska? – Zvornik Danas\nNaslovna/VIJESTI/Crna hronika/U slučaju napada ID prve na udaru na Balkanu Srbija i Republika Srpska?\nSrbija i Republike Srpska u slučaju terorističkog napada Islamske države našle bi se prve na spisku udara, piše Sputnjik.\nIza njih najveće šanse ima Hrvatska. NVO i firme koje se dovode u vezu sa Islamskom državom u federalnom dijelu BiH u svom vlasništvu imaju više od 1.700 nekretnina i komada zemljišta.\nSlivanje novca u federalni dio Bosne i Hercegovine iz raznih nevladinih organizacija i fondova koji su na neki način povezani sa terorističkim organizacijama traje već godinama. To za Sputnjik potvrđuje Milan Mijalkovski, stručnjak za terorizam i bezbjednost, komentarišucći navode specijalizovane finansijske agencije SAD Global fajnenšel integriti da u BiH godišnje iz legalnih finansijskih tokova nestane oko pola milijarde evra.\n– Bosna i Hercegovina već godinama odbija da sastavi listu džihadista, to jest terorista na tom prostoru, zbog čega su godinama blokirani u međunarodnoj zajednici. Novac ulazi na više načina od osnivanja fondacija i kupovinom raznih nekretnina koje Arapi „pikiraju“ uglavnom u okolini Sarajeva, a prema zvaničnim podacima, u ovom dijelu ima oko 30.000 do 50.000 naseljenih Arapa koji su pokupovali kuće. Praktično, to je eks-teritorijalni dio nad kojim bh. vlast nema nikakvu kontrolu – kaže on.\nOno na šta Mijalkovski, međutim, upozorava je činjenica da bi mogući teroristički udar na Balkanu mogao da bude usmjeren protiv Srba.\n– Iako su njima na udaru svi koji ne slijede njihov program, prioritet su im vjerovatno ili Srbija ili Republika Srpska, čak prije mislim Republika Srpska. Međutim, njihov krajnji cilj je osnivanje kalifata na Balkanu – kaže on.\nMijalkovski kaže da problem naseljavanja sumnjivih lica iz arapskog svijeta datira još od vremena postdejtosnke BiH kad se nije poštovala odredba prema kojoj su svi mudžahedini koji su se borili na strani muslimana u BiH trebalo da budu vraćeni u zemlje porijekla.\n– Umjesto da ih vrate, a govorimo o nekoliko hiljada mudžahedina, oni su ih legalizovali i dali im bh. državljanstvo. Omogućeno im je da se nasele u federalnom dijelu BiH i to uglavnom uz administrativnu granicu sa Republikom Srpskom, i dio koji se bliži Mostaru, odnosno predjelu gdje žive uglavnom Hrvati. Odavno je poznata i činjenica da se uz te linije nalaze džemati muslimana, gdje žive oni koji su takozvani re-islamizovani vjernici, odnosno, oni koji su prihvatili vehabijsko učenje koje proizvodi džihadiste i teroriste – navodi Mijalkovski.\nVeć pomenuta agencija Global fajnenšel integriti inače se bavi analizom tokova međunarodnog pranja novca i finansiranja terorističkih aktivnosti. Prema njihovim podacima u BiH je od 2001. do 2010. godine u nepoznatom pravcu nestalo najmanje 850 miliona američkih dolara. Nestali novac dovodi se u vezu sa računima mnogobrojnih nevladinih organizacija koje niču u Federaciji, a porijeklo vode iz dijela arapskog sveta koji je naklonjen teroristima, prije svega Islamskoj državi.\nImena tih organizacija nalaze se i na crnoj listi koju je nedavno objavio Savjet bezbjednosti UN, a radi se o nevladinim organizacijama El Furkan i Taibah internacional, kao i o dobrotvornim islamskim fondacijama El Masdžid el Aksa i El Haramein, koje imaju prijavljene adrese u Federaciji BiH.\nPored tih organizacija, SB UN je na svoj listi naveo i imena pojedinaca koji su u vezi sa teroristima ID-a, a jedan od njih je u srijedu uhapšen prilikom pokušaja da pređe na teritoriju Srbije. Podaci Službe za poslove sa strancima BiH kazuju da je u BiH prethodnih godina firmu registrovalo čak 110 stranih državljana, koji se nijednom nisu pojavili u BiH, a koji potiču iz arapskog svijeta.\nDa su stvari u federalnom dijelu BiH otišle predaleko, posebno u dijelovima oko Sarajeva, Zenice, Zavidovicća, Travnika i Visokog, gdje je najveći dio tih NVO i smešten, govori i podatak da je ukupan broj firmi koje se dovode u vezu sa pomenutim organizacijama u BiH dosegao brojku od 691 pravnog lica, od čega čak 499 uopšte nikada nije ni „živjelo“ na prijavljenim adresama. Te firme ukupno, kao svoje vlasništvo, knjiže oko 17.000 nekretnina i komada zemljišta!\nMediji u BiH puni su priča o kampovima za obuku pripadnika ID-a. Prema njihovom pisanju najvecći se nalazi u okviru vehabijske zajednice u selu Bezičani kod Donjeg Vakufa, gdje je kao kamp za obuku sa oružjem korišćen vojni poligon bivše JNA. Javna je tajna da se i danas u tom dijelu obučava između 80 i 120 pripadnika radikalnog islama uglavnom u borilačkim vještinama i streljaštvu.\n– To ukazuje da se njihove organizacije bave i vojnim osposobljavanjem, jer posredstvom raznoraznih borilačkih i streljačkih klubova vježbaju mačevanje, rvanje, gađanje, što liči na stvaranje tipično militantne islamističke strukture koja predstavlja opasnost po stabilnost i bezbjednost ne samo Bosne, već i cijelog regiona. Jer ako dođe do terorističkog dejstva na prostoru BiH ili prema Srbiji ili Hrvatskoj, islamistički faktor će se aktivirati – navodi Mijalkovski, ujedno podsjećajući da je su već upćene prijetnje svima koji su ubijali muslimane tokom rata u SFRJ.\nOn napominje i da vlasti na nivou BiH ne žele da se uhvate u koštac sa tim problemom i pored toga što su imali već teroristički akt kada je sljedbenik vehabija Enes Omeragić ubio dvojicu pripadnika Oružanih snaga BiH.\nMijalkovski se, takođe, slaže sa tezom da, na osnovu dostupnih činjenica, federalni dio BiH počinje da liči na Islamsku državu na Balkanu. On takođe kaže i da su britanske službe upozorile da je BiH mjesto koje ima dodirnih tačaka sa džihadistima i da treba izbjegavati tu teritoriju.\nU redovnom godišnjem izvještaju evropske policije Evropola između ostalog upozorava se i na to da džihadisti imaju trening kampove na Balkanu, kao i da u Islamskoj državi najviše ratnika ima sa prostora BiH, Kosova, Crne Gore i Makedonije. BiH je označena kao država sa utočištima za vehabije, među kojima je najpoznatije selo Gornja Maoča, gdje je u više navrata isticana zastava ID-a.\nislamska država republika srpska srbija\nCIK BiH: Do 11 časova glasalo 16,17%


Sportske.net - U Feneru razočarani Igorom Kokoškovim!\nCSKA našao pojačanje u Žalgirisu\nLetonac napustio CSKA\nŠampion Evrope počeo da se osipa, Barsa iskoristila situaciju\nSelektor košarkaške reprezentacije Srbije i trener Fenerbahčea Igor Kokoškov nije u dobrim odnosima sa upravom turskog kluba, navodi grčka SDNA.\nRezultati nisu spram očekivanja i Fener je svoju sezonu u Evroligi okončao nakon prve eliminacione faze. Nisu imali neke šanse, ruku na srce, jer su bili desetkovani u duelu sa moskovskim CSKA i bilo je lakih 3:0 za ruski sastav.\nNi u jednom od tri meča nije bilo Igora Kokoškova da predvodi svoj tim sa klupe. Prvobitno mu to nisu dozvolili zdravstveni protokoli, baš kao i nekolicini njegovih igrača, ali SDNA navodi da je treća utakmica serije sa CSKA sporna za menadžment Fenerbahčea, koji smatra da je u njegovom odsustvu bilo nešto drugo po sredi.\nUprava je razočarana Kokoškovim i situacija između njih je "podgrejana", te bi moglo da dođe do rastanka već u bliskoj budućnosti uprkos trogodišnjoj saradnji koja je potpisana prošlog leta.\nFenerbahče je regularni deo sezone u Evroligi završio na 7. mestu sa skorom 20-14, a definitivno im je niz od 10 pobeda početkom godine pomogao ka tom rezultatu. U Turskoj ne blistaju sa 22-8, ali su uprkos tome drugi. Međutim, teško je verovati da će uspeti da se nose sa Anadolu Efesom.


Profesorka i sudski tumač za italijanski jezik: Sudski tumač za italijanski jezik: nekoliko koraka do prevoda sudskog tumača\nProfesorka i sudski tumač za italijanski jezik\nAko želite da naučite italijanski ili vam je potreban prevod sa overom sudskog tumača za italijanski- nalazite se na pravom mestu. Nadam se, takođe, da ćete čitajući moje tekstove saznati potrebne informacije o Italiji uopšte i učenju stranih jezika. Na raspolaganju sam vam za sva dodatna pitanja i predloge za saradnju, pišite mi na: oljafiore@yahoo.com\nSudski tumač za italijanski jezik: nekoliko koraka do prevoda sudskog tumača\nOvoga puta pišem o prevođenju a ne o nastavi italijanskog jezika. Imam potrebu da objavim ovakav tekst da bih olakšala brige mnogim sadašnjim i budućim klijentima kojima je potreban prevod sudskog tumača za italijanski jezik.\nBudite spremni na to da ne možete sve da završite u jednom danu, pa se pripremite organizaciono i psihički za čekanje u redovima, plaćanje administrativnih taksi, ponovo čekanje u redovima...I ponesite od kuće dovoljno novca za sve to. Jedan praktičan savet je da recimo na sajtovima referentnih institucija pronađete iznos administrativnih taksi za određene dokumente sa brojevima žiro računa. Pre nego što "krenete u akciju", kod kuće popunite uplatnice, uplatite iznose u najbližoj pošti ili banci, da biste imali sve spremno kada odete u policiju, sud ili kod matičara za željeni dokument. I ovde vam linkujem sajtove koji bi mogli da vam budu od pomoći:\nOVO BI TREBALO DA ZNATE: Za neke procedure, kao što je podnošenje zahteva za italijansko državljanstvo, potrebno je sa prevodom povezati ORIGINALNE DOKUMENTE- izvod iz matične knjige rođenih, državljanstvo, potvrdu o neosuđivanju..GDE JE I ORIGINAL I PREVOD OVEREN HAŠKIM APOSTILOM I NARAVNO, PEČATOM SUDSKOG PREVODIOCA.\nDogovorite se sa prevodiocem oko preuzimanja prevoda i plaćanja. Ako je naručilac prevoda privredno društvo/firma unapred se dogovorite o svemu kako bi se znalo da li će novac za prevod biti uplaćen na račun ili isplaćen u gotovini. Prilikom prezuimanja prevoda, klijent potpisuje da je preuzeo prevod u Dnevniku sudskog tumača.\nIpak, koliko god se vi trudili da budete uslužni i učinite sve da klijenat bude zadovoljan, ne zaboravite da ovaj posao sa sobom nosi i određene rizike- a to su da se klijent nikada ne pojavi da uzme svoj prevod ili da vam nikada ne plati za izvršenu uslugu. Meni se to desilo 2 puta- jednom sam prevela ugovor od 5 strana, ali se preduzetnik iz Sremskih Karlovaca nije pojavio, zvala sam ga, pisala e-mail, ali je jednostavno nestao sa lica zemlje....Šta se može, ima nas raznih. Drugi put sam neprijatnost doživela od "poznatog klijenta", osobe koju od ranije poznajem, advokata iz Sremske Mitrovice, koji mi do sada, u julu, nije platio prevod od aprila meseca, na nekih 12 strana! Priča je ista, ignorisanje e-mailova, telefonskih poziva, fakture i na kraju verbalni napad, kao da sam ja ta koja duguje a ne on, tek nakon što sam napisala da ću objaviti njegovo ime na Linkedin-u i na "crnoj listi" klijenata. Neću ovde navesti njegovo ime, jer bi me u tom slučaju tužio za uvredu časti- može mu se, ima pravo u malom džepu, što bi se reklo. Svim kolegama ći privatno napisati i poslati "crnu listu" klijenata, ukoliko to žele, jer ako sam ja ispala budala što sam uopšte radila za takve ljude, ne moraju da i drugi budu budale i rade svoje prevode besplatno, a da na njima neko drugi zaradi. Pomenutom gospodinu- neka je na čast pred Bogom i narodom! Razumela bih da me je neko pitao da mu učinim uslugu i rekao da nema novca da plati, čovek sam i razumem takve, pomogla bih jer je bio pošten, a ovako...prosudite sami o tom činu. Naravno, za decu i odrasle kojima je potrebno lečenje u inostranstvu, uvek ću prevode raditi besplatno i ne samo ja, već i oko sedamdesetak mojih kolega.\nKada stignete do ovog koraka, vratite se još jednom na korak 1 i proverite da li imate kompletne informacije i ompletnu dokumentaciju. Ako niste sigurni šta je potrebno overiti u sudu, još jednom se informišite kod institucije kojoj predajete prevedene i overene dokumente, šta je potrebno overavati Haškim apostilom, a šta ne. Vrlo precizne informacije nalazimo na sajtu Osnovnog Suda u Novom Sadu, a tu je i broj telefona na koji možete pozvati i pitati sve što vam nije jasno.\nRade Rakic 8 febbraio 2014 15:56\nOlja Andric 10 febbraio 2014 13:18\nIgor Ivkov 6 giugno 2014 14:04\nOlja Andric 6 giugno 2014 15:41\nAleksandra Zeravcic 7 dicembre 2016 13:42\nOvoga puta pišem o prevođenju a ne o nastavi italijanskog jezika. Imam potrebu da objavim ovakav tekst da bih olakšala brige mnogim sadašnj...\nSudski tumač za italijanski jezik: nekoliko koraka...


Tužilaštvo BiH donelo je naredbu o sprovođenju istrage protiv generalnog direktora Obaveštajno bezbednosne agencije Osmana Mehmedagića, ministra bezbednosti u Savetu ministara Selme Cikotića i penzionisanog službenika OBA Muriza Druškića, koji je… »\nPredsednik Belorusije Aleksandar Lukašenko učestvovao je na zasedanju Saveta kolektivne bezbednosti ODKB. Tokom video komunikacije sa svojim kolegama, liderima Rusije, Jermenije, Kazahstana, Kirgistana i Tadžikistana, beloruski lider je izrazio… »\nDogađaji u Belorusiji, Nagorno-Karabahu i Kirgistanu su zakomplikovali situaciju na prostoru Organizacije dogovora o kolektivnoj bezbednosti, rekao je ruski predsednik Vladimir Putin na zasedanju Saveta kolektivne bezbednosti ODKB. „Situacija na… »\nZvanični Peking odbacio je danas optužbe Vašingtona da ne poštuje sankcije koje su UN uvele Severnoj Koreji. Oni su poručili da su potrebni dodatni napori kako bi se postiglo političko rešenje i sagledale posledice sankcija na živote običnih… »\nNemački diplomata Helga Šmit biće nova šefica OEBS\nBEČ: Nakon pola godine bez rukovodstva, Organizacija za evropsku bezbednost i saradnju (OEBS) nalazi se pred rešenjem za popunjavanje najviših funkcija, od kojih bi mesto generalnog sekretara moglo pripasti nemačkoj diplomatkinji Helgi Šmit. Na… »\nŠef države Ruske Federacije svestan šta je potrebno uraditi. Događaji koji su se desili u Belorusiji, Nagorno-Karabahu i Kirgistanu zakomplikovali su situaciju na prostoru Organizacije dogovora o kolektivnoj bezbednosti (ODKB), rekao je ruski… »\nUsledilo oštro protivljenje. Na neformalnom sastanku Saveta bezbednosti Ujedinjenih nacija očekuje se učešće predstavnika samoproglašene Luganske i Donjecke Narodne Republike, što Ukrajina namerava da bojkotuje, izjavio je ministar spoljnih… »\nHelga Šmit biće nova šefica OEBS\nBEČ - Nakon pola godine bez rukovodstva, Organizacija za evropsku bezbednost i saradnju (OEBS) nalazi se pred rešenjem za popunjavanje. najviših funkcija, od kojih bi mesto generalnog sekretara moglo pripasti nemačkoj diplomatkinji Helgi Šmit. Na… »\nDOGAĐAJI u Belorusiji, Nagorno-Karabahu i Kirgistanu su zakomplikovali situaciju na prostoru Organizacije dogovora o kolektivnoj bezbednosti, rekao je ruski predsednik Vladimir Putin na zasedanju Saveta kolektivne bezbednosti ODKB. - Situacija na… »\nNakon pola godine bez rukovodstva, Organizacija za evropsku bezbednost i saradnju (OEBS) nalazi se pred rešenjem za popunjavanje najviših funkcija, od kojih bi mesto generalnog sekretara moglo pripasti nemačkoj diplomatkinji Helgi Šmit. Na Samitu… »\nPolitika pre 17 minutajoš 23 povezane\nRadio 021 pre 2 satajoš 10 povezanih\nKakav vikend je pred nama! Temperatura skače u celoj zemlji, u Beogradu savršen dan\nKanabis prošao Predstavnički dom Kongresa, na redu je Senat


Ferrari zarađuje najviše po prodatom automobilu - Auto Republika\nFerrari je na vrhu, Bentley i Tesla „na dnu“.\nPoslednjih godina, velikoserijski proizvođači iznalaze načine da pobojšaju efikasnost u smislu profitabilnosti. Nissan, primera radi, mogao bi da do 20 odsto redukuje proizvodnju u Severnoj Americi, dok Ford planira „prilično velike“ promene kada je reč o evropskom i južnoameričkom tržištu. Navodno, kako otkriva jedna nova studija, veliki obim proizvodnje i visoka profitabilnost, ne idu ruku pod ruku.\nIstraživanje koje je sproveo profesor ekonomije iz Duizburga, Ferdinand Dudenhofer, pokazuje da je Ferrari bio najprofitabilnija marka u automobilskoj industriji u prvih šest meseci ove godine. Italijanski proizvođač superautomobila ima dobit iz poslovanja od 69.000 evra po svakom novom prodatom automobilu. S druge strane, Jaguar Land Rover zarađuje samo 800 evra po vozilu.\nŠto se tiče nemačkih premijum marki, po ovoj studiji je Porsche gotovo dva puta profitabilniji od rivala iz Mercedes-Benza, BMW-a i Audija. Marka iz Cufenhauzena ima dobit iz poslovanja od 17.000 evra po automobilu, naspram 9.000 evra koje ostvaruju Mercedes, Audi i BMW. Dudenhoferova studija takođe otkriva da svaki Maserati donosi oko 5.000 evra na račun proizvoođača, dok je Volvoov profit neznatno manji.\nOno što je interesantno je da Bentley trenutno generiše gubitke od 17.000 evra po prodatom automobilu, ali razlog tome je, po portparolu kompanije, taj što Bentley investira velike sume u tehnologije vezane za električni pogon. Slična situacija je sa Teslom, koji gubi oko 11.000 evra sa svakim prodatim vozilom. Kompanije kao što su Rolls-Royce i Lamborghini, ne daju svoje finansijske rezultate na javni uvid, tako da nisu uključeni u istraživanje.\nMarta prošle godine, Bloomberg je izvestio da Ferrari ima neto profit po vozilu od 90.000 dolara a Porsche gotovo 17.000 „zelenih novčanica“.\nIzvor: Boerse Express\ntags: audi bentley bmw ferrari mercedes porsche prodaja automobila tesla\nprevious Nakon Koreje, BMW istim povodom poziva i evropske kupce dizel vozila u servis\nnext Francuska uvodi na puteve "visokoautomatizovana vozila" do 2022.\nLepa statistika. Taman za toliko kada bi spustile svabe mozda bi nam bio pristupacam bmw i mercedes ?\nNajduža Uberova vožnja u Francuskoj je bila duga 1.129 km i koštala je…\nVolkswagen Tiguan dobio nove pogonske grupe za Evropu\n10/01/2019 - 14:56\nHonda isporučila svoj prvi mali avion namenjen poslovnim ljudima na matičnom tržištu\n20/12/2018 - 20:12\nOdlični prodajni rezultati PSA grupe u 2018. godini\n16/01/2019 - 08:57


Podgorica, 11. mart 2020.\nVeće zapošljavanje kroz projekte vrijedne 540.000 evra uz podršku Kraljevine Norveške\nKraljevina Norveška podržaće 30 projekata za unapređenje zapošljivosti i podršku poslovanju u manje razvijenim područjima Crne Gore, preko projekta “Norveška za vas - Crna Gora”.\nKraljevina Norveška podržaće 30 projekata za unapređenje zapošljivosti i podršku poslovanju u manje razvijenim područjima Crne Gore, preko projekta “Norveška za vas - Crna Gora”. Ovi projekti vrijedni ukupno 540.000 evra, doprineće zapošljavanju najmanje 35 osoba i povećanju održivosti i konkurentnosti malih biznisa, a predstavnicima preduzeća i organizacija koje će sprovoditi projekte dodjeljeni su danas sertifikati o finansijskoj podršci Kraljevine Norveške.\n“Ministarstvo ekonomije i projekat “Norveška za vas - Crna Gora” imaju zajednički cilj da pruže podršku privrednom sektoru i lokalnim samoupravama, a veoma je važno što korisnici projekata dolaze iz manje razvijenih opština. Ovakvi projekti koji ciljaju razvoj manje razvijenih područja zaslužuju pažnju i napor svih nas da podržimo ovaj proces, a broj pristiglih prijava tokom dva javna poziva govori o potrebi za ovim oblikom podrške”, rekao je generalni direktor Direktorata za razvoj Ministarstva ekonomije Crne Gore Miloš Čelanović.\nNa osnovu dostavljenih prijedloga projekata u okviru javnog poziva, odobreno je finansiranje 21 projekta za preduzetnike i mala preduzeća, koji će im pomoći da povećaju zapošljivost u manje razvijenim područjima. Za ove aktivnosti, Kraljevina Norveška izdvojila je 192.000 evra, dok privrednici kofinansiraju sa 48.000 evra.\n“Projekat “Norveška za vas - Crna Gora”, koji finansira Kraljevina Norveška, realizujemo u saradnji sa Ministarstvom ekonomije i drugim resornim ministarstvima zaduženim za zapošljavanje i regionalni razvoj. Podrška razvoju malih biznisa ima za cilj da poveća zapošljivost u 16 opština obuhvaćenih projektom, dok od organizacija za podršku poslovanju očekujemo da rade sa privrednim subjektima na razvoju konkurentnosti, rastu proizvodnje i prihoda”, rekao je menadžer projekta “Noveška za vas - Crna Gora” Armen Čekić.\nDevet projekata za podršku poslovanju odabrano je u okviru javnog poziva, koji će direktno ili indirektno uticati na ostvarivanje prihoda i povećanje mogućnosti zapošljavanja, a biće ojačana i saradnja svih uključenih partnera na nivou opštine. Kraljevina Norveška za ove aktivnosti izdvaja 286.000 evra, dok organizacije za podršku poslovanju učestvuju sa 15.000 evra.


Dabl-dabl Jokića, Bogdanović odličan kod ”svojih” u Sakramentu, Pokuševski ponovo dobar (VIDEO) – Srbija NASA Zemlja\nDabl-dabl Jokića, Bogdanović odličan kod ”svojih” u Sakramentu, Pokuševski ponovo dobar (VIDEO)\nby srbijanasazemlja March 25, 2021, 9:49 am 1.6k Views\nNagetsi su izuzetno lošom timskom igrom i katastrofalnom odbranom doveli sebe u poziciju da izgube od tima koji je bio u seriji od devet poraza.\nJedan novi slučaj korona virusa zabeležen je u košarkaškoj NBA liga, pokazuju rezultati poslednjeg testiranja.\nKako se navodi, od 485 košarkaša testiranih u periodu do 17. marta, jedan igrač dobio je pozitivan nalaz.\nKošarkaš i oni koji su imali blizak kontakt sa zaraženim smešteni u izolaciju i prate upustva i smernice NBA lige.\nDa stvar za ekipu Majka Melouna bude još gora, Reptorsi su do pobede došli prilično lako, vodivši od prvog do poslednjeg minuta, a razlika je u jednom trenutku dostigla i 35 poena razlike.\nI dok je timski tim iz Kolorada izgledao katastrofalno, srpski as i vodeći igrač u trci za MVP-a lige, Nikola Jokić, bio je na svom nivou.\nDabl-dabl od 20 poena, 10 skokova i 5 asistencija uz šut iz igre 8/14 za trideset minuta u igri bio je učinak somborskog centra.\nIsti broj poena ubacio je Džamal Mari, poen manje dodao Majkl Porter džunior, ali je ostatak ekipe bio daleko ispod tih brojki.\nNa drugoj strani, raspoloženi Paskal Sijakam brojao je do 27 uz osam skokova i šest uspešnih dodavanja.\nAnuobi je dodao 23, Pauel 22, dok je Van Vlit utakmicu završio sa 19.\nU svojoj verovatnoj poslednjoj utakmici u dresu tima uz Kanade Kajl Lauri je postigao osam poena, imao devet asistencija i pet skokova. On će večeras izvesno promeniti klub u nekom trejdova u NBA ligi koji će se deseti poslednjeg dana prelaznog roka.\nDenver sada ima skor 26-18 i peti je na Zapadu, dok je Toronto sa obrnutim odnosom pobeda i poraza (18-26) tek 11. na Istoku.\nInače, meč u Tampi ostaće upamćen u istoriji NBA lige kao prvi koji je u potpunosti komentatorski ispraćen od samo ženske ekipe novinara i reportera, i to na kanadskoj stanici TSN.\nBogdanović izgubio kod ”svojih” u Sakramentu\nNa prvom povrtku u Sakramento Bogdan Bogdanović je u dresu Atlante ubacio 20 poena ”svojim” Kingsima, ali je njegov novi tim ipak pretrpeo tesan poraz od 110:108.\nNakon tri sezone u glavnom gradu Kalifornije i ne baš najlepšeg letošnjeg rastanka od Kingsa, Bogdan Bogdanović se sinoć vratio u ”Golden 1 centar”.\nĆaskao je i smejao se Bogdan u razgovoru sa bivšim kolegama i saradnicima, ali je ipak na kraju tu dvoranu napsutio pognute glave.\nNjegova Atlanta je, možemo reći i neočekivano, doživela poraz od 110:108, odigravši veoma loše u finišu. Bogdanović je bio jedan od najboljih kod Hoksa sa 20 poena, četiri skoka, dve ukradene lopte i jednom asistencijom za 32 minuta na parketu.\nTrej Jang je imao 29 uz devet uspešnih dodavanja, dok je Klint Kapela zabeležio 25 poena uz 17 skokova.\nU redovima pobednika koji i dalje ”juri” plej-in mesto bolji od ostalih bio je Dieron Foksa sa 37 poena.\nU redovima pobednika koji i dalje ”juri” plej-in mesto bolji od ostalih bio je Dieron Foksa sa 37 poena. Sjajni ruki Tajris Hailbarton doprineo je sa 17 poena, Rašuan Holms je ubacio poen manje, dok je Badi Hild imao 14.\nOdlukom trenera Luka Voltona srpski reprezentativac Nemanja Bjelica nije dobio šansu da igra. Hoksi su sada sedmi na Istoku sa polovičnih 22-22, dok su Kingsi 12. na Zapadu sa 19-25.\nMladi srpski košarkaš Aleksej Pokuševski bio je zapažen u porazu svoje Oklahome od gostiju iz Memfisa od 116:107.\nAleksej je ponovo meč počeo u prvoj petorci i opravdao pruženo poverenje ubacivši 13 poena, uz dobrih pet od osam iz igre.\nOn je na to dodao i pet asistencija, tri skoka i jednu blokadu za 33 minuta na parketu.\nMozes Braun je bio najefikasniji kod Tandera sa 19, Lugenc Dort je dodao 14, dok je iskusni Al Horford imao isti broj poena kao i Pokuševski.\nNa drugoj strani kod Grizlisa košgeterski najraspoloženiji bio je Dilon Bruks sa 25 poena, Grejšon Alen dodao je 20, dok je litvanski centar Jonas Valančijunas meč zvaršio sa 16 poena i 15 uhvaćenih lopti.\nPrva zvezda tima iz Tenesija Dža Morent je takođe bio dvocifren sa 11 koševa, uz sedam uspešnih dodavanja.\nKljučni momenti utakmice dogodili su se na kraju trećeg perioda, kada su gosti napravili seriju od 33:12 i nadoknadili minus od 12 poena razlike, te stekli ključnu prednost koju su sačuvali do samog kraja.\nTa pobeda ih pozicionira na jednu pobedu iznad polovičnog učinka ove sezone (21-20), što je trenutno dovoljno za deveto mesto na Zapadu, dok je Oklahoma siti sada na deobi 12. pozicije u istoj konferenciji sa skorom 19-25.\nOn je na to dodao i pet asistencija, tri skoka i jednu blokadu za 33 minuta na parketu. Mozes Braun je bio najefikasniji kod Tandera sa 19, Lugenc Dort je dodao 14, dok je iskusni Al Horford imao isti broj poena kao i Pokuševski.\nAleksej je ponovo meč počeo u prvoj petorci i opravdao pruženo poverenje ubacivši 13 poena, uz dobrih pet od osam iz igre. On je na to dodao i pet asistencija, tri skoka i jednu blokadu za 33 minuta na parketu.\nby srbijanasazemlja June 14, 2021, 1:34 pm\nStojanović 85. na WTA listi, veliki napredak Krejčikove\nby srbijanasazemlja June 14, 2021, 12:27 pm\nby srbijanasazemlja June 14, 2021, 11:57 am\nby srbijanasazemlja June 14, 2021, 10:55 am\nLOŠE VESTI IZ ŠPANIJE: Partizan ostaje bez miliona?!\nby srbijanasazemlja June 14, 2021, 9:49 am\nKarate Savez Vojvodine: Majska nagrada u pravim rukama (AUDIO)\nHapšenje u Staroj Pazovi zbog tuče oko parkiranja\nIT veštine – sve traženije u budućnosti (AUDIO)


Podsticaji na koje možete da računate ako se bavite poljoprivredom – Globus\nPodsticaji na koje možete da računate ako se bavite poljoprivredom\nOprema za navodnjavanje, plugovi, sejalice, sadilice, vadilice, motokultivatori, berači, novi plastenici, ali i traktor, poljoprivrednici u Srbiji mogu da nabave i to za pola cene i to ukoliko koriste podsticaje koje daje država. Osim toga, regresira se i novac koji izdvajaju za mineralno đubrivo, a na koju još podršku poljoprivrednci mogu da računaju, pročitajte u “Blicovom” vodiču.\nOvo je podrška na koju bi mogli da računaju poljoprivredici, a koje je “Blicu” dostavilo Ministarstvo poljoprivrede.\nPodrška investicijama za nabavku novih mašina, opreme za unapređenjeprimarne poljoprivredne proizvodnje Podsticaji obuhvataju podršku programima za podršku investicijama za nabavku novih mašina i opreme za unapređenje primarne proizvodnje biljnih kultura, uključujući i povrće, i to:\n– nove mehanizacije i opreme za navodnjavanje (oprema i sistemi za navodnjavanje, prskalice, pumpe, raspršivači, slavine, agregati…)\n– novih mašina i opreme za obradu zemljišta, setvu, sadnju, prihranjivanje/đubrenje, rezidbu, berbu/žetvu i transport (plugovi, tanjirače, priključni kultivatori, sejalice, sadilice, vadilice, rasipači mineralnog đubriva, nasloni za zasade, tresači i berači povrća, motokultivatori i druge priključne mašine)\n– nove mehanizacije i opreme za zaštitu od bolesti, štetočina, korova, grada, niskih i visokih temperatura (protivgradna mreža sa nosačima, različiti materijali za pokrivanje povrtarskih kultura od izmrzavanja – agrotekstil, kao i materijali za pokrivanje zasada u cilju zaštite od visokih temperatura – mreže za senčenje, traktorske prskalice, traktorske kosačice, traktorski atomizeri, rotofreze, zadimljivači…)\n– novih plastenika i opreme za proizvodnju u zaštićenom prostoru (konstrukcija za plastenike, folije za pokrivanje, folije za senčenje, mreže za senčenje, oprema za ventilaciju, hlađenje i grejanje, sistemi za navodnjavanje i đubrenje i oprema za ispitivanje parametara u zaštićenom prostoru)\n– nove opreme i mašina za pripremu proizvoda za tržište (boks palete)\nPodsticaji se utvrđuju u u iznosu od 50 odsto od vrednosti realizovane prihvatljive investicije umanjene za iznos sredstava na ime poreza na dodatu vrednost, odnosno u iznosu od 65 odsto od ove vrednosti u području sa otežanim uslovima rada u poljoprivredi. Najviši ukupni iznos podsticaja koji korisnik može da ostvari u jednoj kalendarskoj godini je tri miliona dinara.\nOdnosi se na investicije u preradi i marketingu poljoprivrednih i prehrambenih proizvoda voća, povrća i grožđa. Maksimalni iznosi podsticaja koji korisnik može da ostvari u jednoj kalendarskoj godini je pet miliona dinara, i to u iznosu od 50 odsto od iznosa investicije.\n– oprema i uređaji za sušenje povrća (sušare, oprema za sušare, oprema i uređaji za sušenje u vakumu, osmotsko ili mikrotalasno sušenje, liofilizatori i druga oprema i uređaji)\n– oprema i uređaji za zamrzavanje povrća (tuneli za rashlađivanje, tuneli za zamrzavanje i druga oprema i uređaji)\n– oprema i uređaji za blanširanje, pasterizaciju i sterilizaciju povrća (blanšeri sa opremom, pasterizatori, sterilizatori, paster kada i druga oprema i uređaji)\n– oprema i uređaja za prijem, preradu, punjenje i pakovanje proizvoda od povrća (vage, inspekcione trake, mehanički filteri, razne pumpe, odvajači vazduha, suvi i vazdušni prečistači, oprema i uređaji za vađenje semene lože, odvajanje, sečenje, ljuštenje, mlevenje i pasiranje povrća, razni uparivači, uređaji za punjenje, doziranje i odmeravanje, uređaji za pakovanje sa pratećom opremom, uređaji za zatvaranje ambalaže, uređaji za etiketiranje i druga oprema i uređaji).\nPravo na podsticaj imaju sve biljne kulture, osim prirodnih livada, pašnjaka i neobrađenog zemljišta. Iznos sredstava je 2dve hiljada dinara po hektaru i novac se uplaćuje na namenski račun podnosioca zahteva i namenjena su nadoknadi troškova u primarnoj biljnoj proizvodnji (pesticidi, zaštitna sredstva…).\nRegres se ostvaruje za površine koje su osigurane u periodu od 1. novembra prethodne do 31. oktobra tekuće godine u iznosu od 40 odsto, odnosno 45 odsto za područja sa otežanim uslovima rada u poljoprivredi, od visine plaćene premije osiguranja, bez uračunatog poreza na premiju neživotnog osiguranja, a odnosi se na useve i povrtarske plodove.\nOstvaruje na osnovu prihvatljivih troškova investicije za nabavku novog traktora snage motora do 100 kilovata (kW), sa standardnim delovima, uređajima i opremom uključujući pripadajuću traktorskuabinu, koji se prvi put upotrebljava za izvođenje poljoprivrednih radova u povrtarstvu, kao i u voćarstvu i vinogradarstvu, i koji je proizveden najkasnije tri godine pre godine u kojoj se ostvaruje pravo na odobravanje podsticaja. Podsticaji se utvrđuju u u iznosu od 50 odsto od vrednosti realizovane prihvatljive investicije umanjene za iznos sredstava na ime poreza na dodatu vrednost, odnosno u iznosu od 65 odsto od ove vrednosti u području sa otežanim uslovima rada u poljoprivredi. Najviši ukupni iznos podsticaja koji korisnik može da ostvari u jednoj kalendarskoj godini je 1,8 miliona dinara.\nTRIBINA: “BESPLATNA PRAVNA POMOĆ” 28. FEBRUARA 2018. GODINE U NOVOM SADU


Odličan realni rast BDP-a: Ekonomija vrednija 7,4 odsto\nRealni rast bruto domaćeg proizvoda (BDP) Srbije iznosio je u 2021. godini 7,4 odsto u odnosu na prethodnu godinu, objavio je danas Republički zavod za statistiku\nPrema podacima RZS-a, u četvrtom tromesečju prošle godine realni privredni rast Srbije iznosio je 7,0 procenata na godišnjem nivou, dok je u odnosu na treći kvartal BDP porastao za 1,7 procenata, prema seriji desezoniranih podataka.\nKonačna godišnja stopa rasta BDP-a za 2021. biće objavljena 30. septembra 2022, navodi se u saopštenju.\nPosmatrano po delatnostima, u četvrtom kvartalu 2021. godine je značajan međugodišnji realni rast bruto dodate vrednosti zabeležen u sektoru trgovine na veliko i malo i popravke motornih vozila, saobraćaja i skladištenja i usluga smeštaja i ishrane, od 14,7 posto, zatim u sektoru industrije i snabdevanja vodom i upravljanja otpadnim vodama za 4,3 procenta i u sektoru građevinarstva za 10,9 posto.\nPosmatrano po agregatima upotrebe BDP-a, u periodu oktobar-decembar 2021. zabeležen je realni rast kod svih agregata na godišnjem nivou.\nSrpski BDP 7.740 dolara po stanovniku, pad prošle godine samo 0,9 odsto\nRusi se nadaju padu ekonomije manjem od četiri odsto\nNemcima se gasi motor privrede: Sukobi u Ukrajini pogađaju automobilsku industriju\nIzdaci za finalnu potrošnju domaćinstava su povećani za 7,3 posto, izdaci za finalnu potrošnju neprofitnih institucija koje pružaju usluge domaćinstvima (NPID) su porasli za 3,7 procenata, za finalnu potrošnju države za 5,8, za bruto investicije u osnovna sredstva za 9,8, za izvoz robe i usluga za 13,9 odsto, a za uvoz robe i usluga za 15,5 procenata.\nBDP ekonomija Ekonomska kriza privreda


Pristupni pregovori sa EU: Otvorena poglavlja 23 i 24 | Gde Investirati\nOvo je veliki trenutak za sve nas, rekao je Johanes Han, komesar za proširenje.\n“Imamo dobre vesti i za Srbiju i za EU”, rekao je Lajčak i dodao da kad zemlja kandidat ispuni svoje zadatke, EU kreće u otvaranje poglavlja. “Slovačko predsedništvo je opredeljeno da se održi dinamika proširenja… Podstičemo Vladu Srbije da nastavi sa ovim pozitivnim zamajcem, i podstičemo reforme”, kaže Lajčak.\n“Ovo je veliki trenutak za sve nas, i možemo da slavimo otvaranje poglavlja”, rekao je Johanes Han. Mislim da je otvaranje ovih poglavlja zasluženo, puno je toga urađeno, i Vlada Srbije i civilno društvo su pokazali veliku pripremljenost, naveo je. Uprkos teškoćama sa kojima se Evropa suočava mi podržavamo naše snažno opredeljenje da pozdravimo Srbiju u Evropi gde i pripada, naveo je on.\nZa građane Srbije je važna vladavina prava, dodao je. “Čestitam Srbiji na napretku koji je ostvarila… Nema moranja ali se mora ostvariti kvalitet i suština… Naglašavam, ovo je proces koji se dotiče celog društva, i konsultovanje sa građanima je ključno”, naveo je Han.\nNaveo je da će biti dosta prepreka pogotovo u domenu ova dva poglavlja 23 i 24, ali će Srbija uraditi sve što je do nje. “Sve je to povezano sa boljim standardom života naših građana, ako imamo vladavinu prava, to će privući investitore, veću stopu rasta, bolji standard… Srbija ima, da se pohvalimo, jednu od najvećih stopa rasta u Evropi”, dodao je Vučić.\nČestitam svim našim strpljivim građanima, nastavljamo s teškim radom i nadamo se još dobrim vestima iz Brisela, dodao je i zaključio: “Živela Srbija”.\nPrevious Beogradska berza: Ogroman promet zahvaljujući obveznicama, pad indeksa\nNext Turska berza u ponedeljak pala 7,1 odsto\nFiskalni savet: Dugovi javnih i državnih preduzeća najaveća opasnost za budžet\nVlada Srbije u budžetu za 2017. godinu nije planirala značajnije uštede tako da će deficit biti približno isti kao i ove godine, ocenio je danas Fiskalni savet.


Letnja dešavanja u Nišu i okolini - Mingl\nLetnja dešavanja u Nišu i okolini\nKad se govori o letnjim dešavanjima na istoku Srbije, verovatno mnogi najpre pomisle na Zaječarsku gitarijadu, koja je ranijih godina uglavnom bila organizovana krajem jula ili početkom avgusta, ali je ove godine održana znatno ranije: od 29. juna do 1. jula, verovatno da se ne bi vremenski poklopila sa nekim isto tako značajnim manifestacijama koje se održavaju u drugim krajevima Srbije.\nIpak, leto je pred nama, pa će se dešavanja tek nizati. Opšte je poznato da se u Srbiji tokom letnjih meseci održava veliki broj raznoraznih manifestacija iz gotovo svih oblasti, za neke se može reći da su kulturnog, za neke da su čisto zabavnog karaktera, ali je činjenica da uvek privuku publiku bez obzira na tematski okvir ili na muzički žanr koji forsiraju.\nBacićemo pogled na to šta jugoistočna Srbija ima da ponudi u naredna dva-tri meseca i koja su to dešavanja koja bi mladima mogla biti zanimljiva iz ovog ili onog razloga.\nDakle, ne očajavajte ako ste propustili Gitarijadu u Zaječaru, jer već za nekoliko dana, 7. jula, počinje Festival kulture mladih Srbije u Knjaževcu, na kome će svoje koncerte održati Parni valjak i Ivana Peters (Negative); sem toga, i ljubitelji narodne muzike moći će da uživaju, jer najavljen je dolazak jedne od najvećih estradnih zvezda naših prostora – Lepe Brene. U okviru Festivala raspisan je i konkurs za filmska ostvarenja, kao i pesnički konkurs „Timočka lira“, a poslednji segment festivala biće održan posebno, krajem avgista, kada će se amaterska pozorišta takmičiti na smotri PRKOS (Pozorišna revija kreativnog osmišljavanja sveta).\nManifestacija vredna pažnje svakako je Međunarodni studentski festival folklora, koji se održava u Nišu od 16. do 21. jula, a koji okuplja predstavnike studentskih ansambala iz Srbije i inostranstva. To je još jedna prilika da domaći studenti ostvare kontakte i kulturnu razmenu sa studentima iz drugih zemalja, a ove godine svoj dolazak su najavili ansabli iz Rumunije, Turske, Bugarske, Belorusije, Makedonije...\nPoslednjih godina sve je popularnija Belmužijada u Svrljigu, prvenstveno osmišljena kao nadmetanje u pravljenju domaćeg specijaliteta belmuža, ali sa mnogo propratnih aktivnosti, poput Sabora gajdaša, nastupa folklornih udruženja, izbora najlepše rukotvorine domaće radinosti i celovečernjih koncerata, uglavnom narodne muzike. Ove godine Belmužijada traje od 4. do 6. avgusta, a koncerte će održati Goca Tržan i Dragana Mirković, što će sigurno privući publiku iz okolnih gradova, a kao i uvek, najviše se gostiju očekuje iz Niša.\nA svega nekoliko dana docnije, upravo će se iz Niša čuti potpuno drugačiji zvuci, jer će od 10. do 13 avgusta na niškoj Tvrđavi biti održan 34. Internacionalni niški džez festival NIŠVILLE, na kome će 130 koncerata, na 12 stejdževa, izvesti ukupno 700 izvođača. Moguće je uzeti samo komplet ulaznica, po ceni od 2500 dinara. Bez obzira na činjenicu što džez sigurno nije popularan kao rok ili folk muzika, Niš iz godine u godinu pokazuje i dokazuje da je dostojan ovog festivala, a i kvalitet, i sastav bendova, najzad i sama publika – zaista su dobili internacionalni karakter.\nJužna Srbija može se pohvaliti i uspešnom manifestacijom klasične muzike, jer se u Vranju, tokom skoro mesec dana, od 28. jula do 22. avgusta, organizuje PIANO SUMMER, jedinstveni nekomercijalni projekat koji okuplja vrhunske pijaniste iz dvadesetak zemalja, ali prvenstveno s ciljem da se promoviše i u svetu afirmiše domaća klasična muzika. Jedna od zanimljivosti svakako je Piano maraton, koji se održava na gradskom šetalištu da bi se klasična muzika nesputano predstavila najširoj mogućoj publici. Klaus Šilde, Konrad Rihter, Majkl Lesli, Ivan Jevtić, Aleksandar Vujić – možda ova imena ništa ne znače širim masama, ali eto prilike da se to promeni.\nLetnji meseci u Srbiji poznati su i kao vreme filmskih festivala, a Filmski susreti u Nišu poznati su kao jedini domaći festival u potpunosti posvećen glumcima i njihovim dostignućima tokom prethodne godine. Ovaj se festival održava na Letnjoj pozornici niške Tvrđave, uglavnom krajem avgusta i traje oko nedelju dana, a publika ima prilike da svake večeri vidi po dva filma, dok je finalno veče rezervisano za svečanu dodelu nagrada.\nIako nemaju nikakve veze jedan sa drugim, obično se desi da niški Urban-fest počne čim se završe Filmski susreti, pa tako deluje da smo sa filmske umetnosti preko noći prešli na pozorišnu umetnost. Urban-fest jeste smotra amaterskih pozotišta, što samo po sebi ne mora biti posebno zanimljivo, ali ako kažemo da se svake večeri predstave održavaju na drugoj lokaciji u gradu, i to na otvorenom prostoru – eto pravog objašnjenja kako je ovaj festival postao jedinstvena kulturna atrakcija. Ove godine, Urban-fest održava se od 1. do 5. septembra.\nTokom prve polovine septembra Niš se može pohvaliti i čuvenim muzičkim festivalom NISOMNIA, kada se iz niške Tvrđave čuju elektronski tonovi brojnih di-džejeva, ali i zvuci pop-roka domaćih i stranih zvezda.\nA baš je taj period obično rezervisan i za dve gurmanske manifestacije – da se i poslednji letnji dani iskoriste za provod i jačanje takmičarskog duha.\nU gomili „ijada“ koje su iz godine u godinu sve brojnije, leskovačka Roštiljijada ipak se i dalje ističe kao najvažnija među njima. Smatra se da oko pola miliona ljudi poseti ovu sedmodnevnu manifestaciju, koja je postala svojevrsni brend Leskovca, a kao i kod svih sličnih događaja, takmičenje u pravljenju pljeskavica opet je samo još jedan povod za zabavu, koncerte, karnevale...\nKao što je Leskovac grad roštilja, Niš bi trebalo da bude grad bureka, jer se i danas tačno zna ime čoveka koji je, još u tursko doba, prvi doneo u Niš originalni recept za burek (taj se recept, inače, razlikuje od recepta za sarajevski burek). Pošto se ipak ne bi moglo reći da je burek prva asocijacija za Niš, to je pokušala da ispravi manifestacija Dani bureka (obično je bila održavana tokom avgusta ili septembra), ali prošle godine došlo je do nesuglasice između pekarâ i organizatorâ, pa manifestacija nije održana. Za sada se još uvek ne zna hoće li Dani bureka biti održani ove godine, ali šteta bi bilo da se prekine sa tom tradicijom, jer bi upravo burek mogao da postane brend grada Niša.\nMožda bi se organizacija – ne samo Dana bureka, nego i drugih manifestacija – mogla poboljšati ako bi i turistička ponuda bila ozbiljnija, ako bi publika unapred mogla da se upozna sa programima i da ima tačne informacije o svim dešavanjima, ali i o gradu u koji dolazi. Baš zbog toga je niško udruženje građana „Zeleni ključ“ rešilo da organizuje volonterski kamp od 31. jula do 11. avgusta, pri čemu će zadatak volontera biti da snimanjem na terenu sakupe foto materijal za izradu novih brošura, kako bi se na taj način zainteresovanim gostima pružio bolji uvid u turističku ponudu Niša i okoline. Ovo je zaista zanimljiv način da se spoje lepo i korisno: ne samo što ćemo saznati nešto novo, nego ćemo, upravo svojim radom, pružiti mogućnost drugima da to isto saznaju.\nAutor fotografije je quinntheislander.


Sporazum o razvoju visokoškolskog obrazovanja na jugu Srbije - JuGmedia\nBEOGRAD/BUJANOVAC – Predsednik opštine Bujanovac Nagip Arifi i dekan Ekonomskog fakulteta u Subotici Univerziteta u Novom Sadu prof. dr Nenad Vunjak potpisali su danas u Beogradu sporazum o saradnji, kojim se stvara osnova za dugoročni razvoj i održivost visokoškolskog obrazovanja u Bujanovcu. Sporazum je jedan od preduslova za odobravanje finansijske podrške za izgradnju zgrade visokoškolske ustanove u ovoj opštini. Potpisivanju sporazuma su prisustvovali i ministar prosvete, nauke i tehnološkog razvoja prof. dr Tomislav Jovanović, ambasador Evropske unije u Srbiji Majkl Devenport, šef misije OEBSa u Srbiji Peter Burkhard, predsednik Koordinacionog tela Vlade Republike Srbije za opštine Preševo, Bujanovac i Medveđu prof. dr Zoran Stanković i menadžer Kancelarije Ujedinjenih nacija za projektne usluge (UNOPS) Grem Tindal.\n„Ovaj sporazum je osnov za izgradnju objekta visokoškolske ustanove u kojoj će se zajedno školovati naši državljani i srpske i albanske nacionalnosti“, rekao je ministar prosvete, nauke i tehnološkog razvoja Tomislav Jovanović.\nIstičući zahvalnost svim partnerima predsednik opštine Bujanovac Nagip Arifi rekao je da je potpisivanje sporazuma korak ka potpisivanju ugovora o izgradnji objekta. „Ovo je vrlo važan korak za nas, jer kao što neki kažu tamo gde se otvaraju fakulteti zatvaraju se zatvori“, rekao je Arifi.\n„U Bujanovcu već imamo 255 studenata a do kraja godine očekujemo da bude oko 340. Ekonomski fakultet u Subotici ima tradiciju organizovanja nastave na dva jezika i siguran sam da ćemo i u Bujanovcu da postignemo dobre rezultate“, rekao je dekan Ekonomskog fakulteta u Subotici Univerziteta u Novom Sadu prof. dr Nenad Vunjak.\nZemljište na kome se planira izgradnja zgrade za visokoškolsko obrazovanje je u vlasništvu opštine Bujanovac koja će po sporazumu o saradnji ustupiti novoizgrađeni objekat, bez naknade, Ekonomskom fakultetu iz Subotice na period od najmanje 16 godina. Ekonomski fakultet je, po sporazumu, preuzeo obavezu da organizuje osam studijskih programa na Odeljenju u Bujanovcu.\n„Zajednički smo ostvarili ogroman napredak i ja mogu da potvrdim spremnost Evropske unije, da sa Vladom Srbije, finansira izgradnju zgrade, čim se steknu preostali pravni i tehnički uslovi. Izgradnja zgrade fakulteta će omogućiti mladim ljudima iz Bujanovca i čitavog područja – Albancima, Srbima, Romima i svim ostalima, da ostvare pravo na obrazovanje i razvijaju svoj potencijal. A dostupnost mladih kadrova će stvoriti osnovu za ubrzani razvoj čitavog juga Srbije, i stvoriće veću šansu za mlade da pronađu ili pokrenu svoj posao“ rekao je ambasador Evropske unije u Srbiji Majkl Devenport.\nPredsednik Koordinacionog tela Vlade Republike Srbije za opštine Preševo, Bujanovac i Medveđu Zoran Stanković pohvalio je ostvaren napredak na ovom zajedničkom projektu Vlade Srbije, međunarodnih organizacija i opštine Bujanovac, i potvrdio da su sredstva za izgradnju opredeljena od strane Delegacije Evropske unije, Vlade Srbije i opštine.\nŠef misije OEBSa u Srbiji Peter Burkhard rekao je da je potpisivanje sporazuma ključni korak ka održivom rešenju za rad odeljenja ove ustanove.\nOdeljenje Ekonomskog fakulteta u Subotici Univerziteta u Novom Sadu u Bujanovcu je otvoreno u oktobru 2011. godine, uz podršku Koordinacionog tela Vlade Republike Srbije za opštine Preševo, Bujanovac i Medveđu, Ministarstva prosvete, nauke i tehnološkog razvoja Republike Srbije, opštine Bujanovac, Nacionalnog saveta albanske nacionalne manjine i međunarodnih donatora. Trentuno, u Bujanovcu, nastava se održava na srpskom i na albanskom jeziku u okviru akreditovanog studijskog programa, a Fakultet je u fazi pribavljanja akreditacije za još dva studijska programa – Agrarna ekonomija i agrobiznis i Finansije, bankarstvo i osiguranje.\nVoda i dalje nije za piće „Tijabari“


Srbija postaje važniji partner BiH od Hrvatske - Biznis i Finansije\nHome\tTekstoviB&F Plus\tSrbija postaje važniji partner BiH od Hrvatske\nSrbija postaje važniji partner BiH od Hrvatske\nU narednim mesecima Srbija će postati relativno značajniji partner Bosni i Hercegovini od Hrvatske, a što nije bio slučaj od raspada SFRJ. To će biti posledica blagog rasta razmene sa Srbijom, sa jedne strane, i smanjenja razmene između Hrvatske i BiH, sa druge strane, piše ekonomista Miroslav Zdravković na sajtu makroekonomija.org.\nPrema podacima iz Saopštenja Statistika robne razmene BiH s inozemstvom broj 10, Agencije za Statistiku Bosne i Hercegovine u oktobru je izvoz BiH vredeo 361,2 miliona evra i povećan je za 2,2%, a uvoz je vredeo 728,4 miliona evra i smanjen je za 3,8% u odnosu na oktobar 2012. godine.\nNe računajući korekcije preliminarnih podataka (za oktobar 2012 godine), ukupna vrednost robne razmene BiH sa Srbijom u oktobru bila je 119 miliona evra, sa Hrvatskom 131,1 miliona evra, a sa Slovenijom 66,7 miliona evra. U odnosu na razmenu BiH\nsa Hrvatskom u oktobru je razmena sa Srbijom bila na nivou od 90,7% što je rekordno visok relativan nivo razmene, jer je u oktobru 2012 godine razmena sa Srbijom činila samo 64,8% vrednosti razmene BiH i Hrvatske. Na osnovu ovih podataka možemo očekivati da će u narednim mesecima Srbija postati relativno značajniji partner Bosni i Hercegovini od Hrvatske, a što nije bio slučaj od raspada SFRJ. To će biti posledica blagog rasta razmene sa Srbijom, sa jedne strane, i smanjenja razmene između Hrvatske i BiH, sa druge strane.\nU oktobru je izvoz BiH u Hrvatsku iznosio 45,6 miliona evra i smanjen je za 8,3%, dok je izvoz u Srbiju iznosio 38,5 miliona evra i povećan je za 21,5%, u odnosu na oktobar 2012 godine. Uvoz BiH iz Hrvatske bio je 85,6 miliona evra i smanjen je za 19,4%, dok je uvoz iz Srbije bio 80,4 miliona evra i povećan je za 16,2%. Dakle, nije samo povećana razmena sa Srbijom, već je i smanjena sa Hrvatskom, što je smanjilo relativnu razliku u značaju Hrvatske i Srbije za trgovinu Bosne i Hercegovine.\nApsolutni rekordi u vrednosti robne razmene BiH sa Srbijom i Hrvatskom nisu premašeni, jer su oni postignuti dosta davno, i od izbijanja svetske krize došlo je do velikog smanjenja vrednosti trgovine. I dok su rekordne mesečne vrednosti izvoza novijeg datuma, u Hrvatsku iz juna 2013 godine (65,4 miliona evra), a u Srbiju iz septembra 2011 (51,5 miliona evra), rekordna nominalna vrednost uvoza iz Hrvatske datira iz jula 2008 (164,5 miliona), a iz Srbije iz oktobra 2008 (90,7 miliona), kada su evidentirane i rekordne vrednosti ukupne razmene BiH sa ovim zemljama (219,5 i 130,4 miliona evra, respektivno).\nU oktobru je udeo Srbije u izvozu BiH bio 10,7%, a u uvozu 10,9%. Ovo je bio treći mesec uzastopno sa udelom Srbije većim od 10% kod izvoza i uvoza. Prethodio mu je period od 14 meseci kada su i izvoz i uvoz učestvovali sa manje od 10% u trgovini Bosne i Hercegovine, od juna 2012 do jula 2013 godine, i ovako nizak udeo Srbije u razmeni BiH nikada ranije nije evidentiran.\nRekordne vrednosti izvoza u Srbiju (18,8%) i uvoza iz Srbije (13,2%) evidentirane su u decembru 2008 godine, kada se događao slom robne razmene, ne samo između BiH i Srbije, već uopšte u svetu.\nVrednosti izvoza BiH u Srbiju i uvoza iz nje su još uvek relativno daleko od dostignutih rekordnih vrednosti, što znači da je moguć njihov rast, kao i rast relativnog značaja međusobne razmene.\nBosnu i Hercegovinu karakteriše dualna trgovina: Federacije BiH sa Hrvatskom i Republike Srpske sa Srbijom. Tačnije, karakterišu ih ogromni deficiti na ove dve relacije. Međutim, normalizacija ekonomskih, političkih i drugih odnosa polako utiče na veće okretanje Republike Srpske Hrvatskoj i Federacije BiH Srbiji, tako da se kroz dalju ekonomsku integraciju može očekivati oporavak svih uključenih strana.


Beograd: Od 1. januara veća pomoć za nezaposlene porodilje - Bebac.com\n21.12.2020. / Izvor: Blic\nLepa vest ali samo za nezaposlene mame iz Beograda\nGradska sekretarka za socijalnu zaštitu Nataša Stanisavljević izjavila je da će budžet za socijalna davanja u narednoj godini biti uvećan, prenosi Blic.\nNajavila je da će od 1. januara jednokratna pomoć za nezaposlene porodilje u Beogradu, i one sa niskim primanjima, biti uvećana za 5.000 dinara. Tako će, kako je navela, nezaposlene porodilje dobijati 30.000 dinara, a ukupna pomoć za prvo dete iznosiće 50.000 dinara.\nPomoć nezaposlenim porodiljama zavisi od lokalne samouprave\nVažno je napomenuti da se ova pomoć odnosi samo na grad Beograd, a da se nezaposlene porodilje nalaze i drugim gradovima. Da li će nezaposlena porodilja dobiti pomoć zavisi od lokalne samouprave što je neravnopravna podrška mamama koje nisu zaposlene. Pojedini gradovi isplaćuju pomoć jednokratno ili mesečno dok u drugim ovakav vid pomoći i ne postoji.\nSvega polovina majki u Srbiji ima stalno zaposlenje – petina njih je nezaposlena, a trećina radi na crno ili je povremeno angažovana u privremenim poslovima.\nViše od 60 odsto zaposlenih majki u Srbiji ima primanja niža od republičkog proseka, a skoro polovina njih zarađuje između 150 i 300 evra, navodi se na portalu Nova ekonomija.\nDr Mihajlović: Ima i teže obolelih trudnica od koronavirusa, lekari ne znaju za praznike\nSta se podrazumeva pod niska primanja zaposlenih porodilja? U kim slucaju se dobija pomoc od 5000?\nSta podrazumevaju pod niska primanja? Koji je minimum primanja da bi porodilja dobila jednokratnu pomoc od 5000?\nDa li ima neko da mi objasni za isplatu porodiljskog na drugo dete. Kazu prvo da grad i opština daju? Ja koliko sam primetila uplata je samo jedna a to je onu koju daju na rate 2godine???


U Babinom Mostu opljačkana kuća Bobana Dančetovića - alo.rs\nAUTOR: Kosovo online/D.S. DATUM I VREME: 29.09.2020. 09:39\nPorodični dom Bobana Dančetovića u Babinom Mostu našao se sinoć na meti nepoznatih pljačkaša koji su, kako se pretpostavlja, upali u kuću u periodu između 19.00 i 21.00 sat.\nKosovo, službe, Foto: Ilustracija\n"Odmah sam obavestio policiju koja je došla i obavila uviđaj. Ustanovili smo da mi je nestao rezervni ključ od auta. Očigledno je da su lopovi tražili novac i da ih druge stvari nisu interesovale", rekao je Dančetović.\n"Moji rođaci su bili do 19.00 sati u dvorištu gde su pripremali zimnicu, ali ništa sumnjivo nisu primetili. Lopovi su presekli žicu od ograde i kroz prozor su ušli u kuću. Ipak, nisu našli ono zbog čega su došli, jer odavno novac ne držim u kući", kaže Dančetović.\nSredinom ovog meseca, u Babinom Mostu je opljačkana i crkve Presvete Bogorodice, koja je u poslednjih dvadesetak godina više puta bila na meti pljačkaša.


Dan borbe protiv neželjene pošte\nKrstarica 28. maja 2003. 00:00\nNeželjena pošta (spam) prerasta u sve veći problem, jer ne postoji efikasno rešenje za to. Besplatni web mail servisi uočili su ogroman porast broja takvih poruka u poslednje vreme, ali i greške do kojih dolazi prilikom upotrebe programa za filtriranje. Često se dešava da softverski filtri prepoznaju legitimne poruke kao neželjene, a na liste blokiranih adresa dospevali su i korisnici koji nikad nisu slali neželjenu poštu.\nU poslednjih godinu i po dana, tvrde predstavnici servisa Hotmail, broj neželjenih poruka u sandučićima njihovih korisnika porastao je za čak 500%. Da bi se izborili sa tim problemom, uveli su ograničenje u broju poruka koje dnevno mogu da se pošalju sa jednog naloga – u narednom periodu taj broj će iznositi 100 poruka dnevno. Prema istraživanjima i statistikama, to neće ni primetiti 99% korisnika servisa, jer su oni i dosad slali manje od 100 poruka. Slično ograničenje uveo je i Yahoo!, nadajući se da će stati na put eksplozivnom rastu broja neželjenih poruka.\nKompanija Yahoo! proglasila je 22. maj za Dan borbe protiv neželjene pošte – biće to jedan od više dana u toku godine kada će se promovisati načini za smanjenje broja neželjenih poruka i apelovati na korisnike Interneta da ne učestvuju u povećanju njihovog broja. Problem za koji trenutno ne postoji efikasno rešenje zaista postaje sve ozbiljniji: trenutno 40% svih poruka čine upravo neželjene, a stručnjaci predviđaju da bi dalji rast mogao da učini komuniciranje elektronskom poštom nepodnošljivim.\nProcenjuje se da primanje i brisanje neželjenih poruka i vreme utrošeno na to godišnje firme koštaju 8,8 milijardi dolara. Spam ne samo da otežava korišćenje elektronske pošte već i smanjuje poverenje koje korisnici imaju u ovaj način komunikacije. Na Dan borbe protiv neželjene pošte, koji je Yahoo! nazvao „Dump the Junk Day“, posetiocima sajta otkriveni su rezultati istraživanja o tome, kao i saveti kako da smanje količinu neželjene pošte u svom sandučiću.\nJedno istraživanje pokazuje da 56% korisnika elektronske pošte u Velikoj Britaniji odgovara na neželjene poruke i na taj način potvrđuje da je ta adresa aktivna i da zaista postoji. Naime, spam se šalje pomoću programa koji formiraju adrese slučajnim izborom znakova; odgovori sa adresa na koje su poslate poruke dobro dođu pošiljaocima, jer tako saznaju koje adrese zaista postoje. Na taj način svako ko odgovara na spam može da očekuje još veći broj neželjenih poruka.\nDump the Junk Day


Posao za 100 radnika - Pirot izdvojio 10 miliona dinara za projekte zapošljavanja - Edukaplus\nPosao za 100 radnika – Pirot izdvojio 10 miliona dinara za projekte zapošljavanja\nOpština Pirot i pirotska filijala Nacionalne službe za zapošljavanje potpisali su u sredu (4. februara 2015. godine) sporazum na osnovu koga će se tokom ove godine preko NSZ u Pirotu realizovati brojni programi zapošljavanja za čiju realizaciju je opština iz budžeta izdvojila oko 10 milona dinara.\nReč je o zapošljavanju mladih stručnjaka koji završavaju fakultete i neophodna im je stručna praksa, zatim o programu lokalnih javniih radova, kao i o upošljavanju kategorija stanovništva koje teže dolaze do posla.\nPo rečima predsednika Saveta za zapošljavanje opštine Pirot Slaviše Svilarova, na ovaj način biće obezbeđen posao za oko 100 nezaposlenih.\n– Za lokalne javne radove izdvojeno je iz opštinskog budžeta 3, 6 miliona dinara, za finansiranje stručne prakse 2,8 miliona, za program samozapošljavanja 2,4 miliona dinara i za zapošljavanje osoba koje pripadaju kategorijama teže upošljivih osoba izdvojeno je 1,2 miliona dinara. Rebalanskom budžeta predviđeno je i izdvajanje dodatnih tri miliona dinara za ove namene što će skupa omogućiti upošljavanje sto osoba – kazao je Svilarov.\nSporazum o realizaciji programa zapošljavanja potpisali su predsednik opštine Pirot Vladan Vasić i direktora pirotske filijale NSZ Jelena Kostić.


OSMAN KARIĆ JAVNO PONIZIO SINA, ŽESTOKO OPLEO PO STEFANU: Evo, recimo za početak da počneš da govoriš istinu! (VIDEO) - Mega-vijesti.info\nHome/SHOWBIZ/RIJALITI/OSMAN KARIĆ JAVNO PONIZIO SINA, ŽESTOKO OPLEO PO STEFANU: Evo, recimo za početak da počneš da govoriš istinu! (VIDEO)\nOSMAN KARIĆ JAVNO PONIZIO SINA, ŽESTOKO OPLEO PO STEFANU: Evo, recimo za početak da počneš da govoriš istinu! (VIDEO)\nNajnovija objava kontroverznog oca Stefana Karića, Osmana Karića, izazvala je buru reakcija javnosti.\nOsman je poznat kao neko ko voli da javno komentariše, te u svojim postovima na Instagramu ne štedi nikoga, pa ni rođenog sina.\nNjemu se nije dopala jedna Stefanova izjava, pa je uz isečak iz novina objavio i brutalan komentar na račun mladog Stefana\nNaravno, Osman mu nije ostao dužan, pa ni svog sina nije poštedeo komentara.\n– Evo, recimo za početak da počneš da govoriš istinu! Tucite decu kada počnu da liče da poštara, a da lažu kao komšija pecaroš, u suprotnom će da budu vaša bleda i nezahvalna kopija – objava je Stefanovog oca\nU emisiji “Zadruga – Narod pita” momentalno se povela polemika oko toga na šta je konkretno Osman mislio, a Ivana Šopić dala je neke naznake šta to može da bude.\n– On verovatno misli na Stefanovu izjavu da nije bio sa nekim devojkama sa kojima jeste bio – rekla je zagonetno Šopićeva, pa ostavila mesta za dalje polemisanje oko toga na koga se tačno tu mislilo\nNEVIĐENI KARAMBOL U EMISIJI UŽIVO, BORA UŽIVO POKAZAO SNIMKE: LOPOVE DEBELI IDEŠ U ZATVOR, TOTALNI HAOS (VIDEO)\nSKANDALOZNE OPTUŽBE MARKA ĐEDOVIĆA NA RAČUN MARKA MILJKOVIĆA, IZNEO SAV PRLJAV VEŠ: Miljković je najveći rogonja od svih u ovoj zemlji (VIDEO)


Vodič za kupovinu prvog stana: Kako se osloboditi poreza – GMinfo\nKupci prvog stana, koji je uz to iz novogradnje, imaju pravo na povrat plaćenog poreza na dodatu vrednost. Dok se kupac oslobađa PDV-a na 40 kvadrata, povrat ovog poreza sleduje mu i na svakih 15 kvadrata po članu domaćinstva. Međutim, nije u svakoj situaciji pametno iskoristiti ovu povlasticu, piše nova.rs.\nSuludo je što u Srbiji postoje oni koji se bave izgradnjom zgrada, a nisu u sistemu PDV-a. Uglavnom se baziramo na firmama koje su u sistemu PDV-u, zašto bih ja kupovao od vas koji niste u sistemu PDV-a, kada je cena ista kao kod onih koji su u sistemu PDV? Smanjite mi, onda, cenu za 10 odsto, pa ću da kupim od vas… ” – kaže Milić Đoković, ovlašćeni procenitelj nekretnina.\nAutor: Daniela Ilić Krasić, nova.rs.


Amazon, Twitter, Reddit pali zbog jednog CDN-a, posledice konsolidacije internet infrastrukture\nServeri su bili oflajn oko dva sata.\nVeći broj veb stranica bio je oflajn u utorak ujutro nakon prekida rada dobavljača CDN usluga Fastly. Korisnici Interneta nisu mogli da pristupe vestima, platformama onlajn trgovine, pa čak ni veb lokacijama američke vlade. Pogođeni su svi, od Amazona, preko New York Times-a do Bele kuće.\nFastly je mreža za isporuku sadržaja (CDN) koja održava mrežu servera koji brzo prenose sadržaj sa veb lokacija do krajnjih korisnika. Kompanija među svojim mušterijama ima Twitch, Reddit, Amazon, Stack Overflow i nebrojene medijske kuće. Ono što je problematično je da sama priroda takve mreže takođe znači da se problemi mogu brzo proširiti i odjednom uticati na više mušterija. U ovom slučaju, prekid je zahvatio desetine zemalja širom Amerike, Evrope i Azije, kao i Južne Afrike.\nSve više kompanija koje pružaju CDN usluge se konsoliduju, što znači da veb sajtovi zavise od sve manjeg broja dobavljača. Ovo je jedan od razloga zašto je pad Fastly-ja bio toliko rasprostranjen, posebno imajući u vidu da je izuzetno je popularan među najvećim internet kompanijama.\nIako se čini da je problem zasad rešen, biće potrebno neko vreme da se tačno odredi šteta nastala usled pada servera. Činjenica da se toliko veb lokacija oslanja na sve manje dobavljača CDN usluga čini svaki pojedinačni incident prilično značajnim za prosečnog korisnika Interneta koji je samo želeo da kupi neke stvari na Amazonu ili pročita vesti, a kako je očigledno, kaskadni efekat ima ogromne posledice i po same kompanije.


Tokom Stefanovićevog mandata je nastala i organizovana ova kriminalna grupa koja je za račun Vučićevog režima obavljala prljave poslove, a zauzvrat su postali gospodari života i smrti na ulicama Beograda i Srbije. Stefanović je čak priznao i da je imao sastanak sa direktorom američkog FBI, institucije koja je istraživala organizovani kriminal i trgovinu narkoticima i da je upravo FBI dao veliki doprinos prikupljanju dokaza i podizanju optužnice protiv Velje Nevolje i ekipe. Dijana Hrkalović i Nebojša Stefanović FOTO: Printscreen\nNašim državnim organima predočeno je da su agenti FBI došli u posed komunikacija ove grupe preko Skaj aplikacije. Skaj aplikacija je posebno kreirana aplikacija za komunikaciju ljudi (nesto poput vibera ili whats appa) sa tom razlikom što su je napravile američke bezbednosne službe puštajući istovremeno priču da tu aplikaciju policija ne može da skida – prisluškuje. Kada su kriminalci širom sveta počeli da slobodno komuniciraju preko nje, usledila je akcija FBI. Pohapšeno je samo u Americi više stotina ljudi, a podaci o kriminalcima su dati i zenljama po svetu. Srpski telegraf, FOTO: Printscreen\nIpak, najveći Vučićev strah je što je Stefanović iznenađujuće lukavo natuknuo da je FBI skinuo i prosledio komunikacije kriminalne grupe sa Skaj aplikacije preko koje su oni međusobno komunicirali i da tamo ima svega i svačega. Za obraćanje je iskoristio pisanje Vučićevog tabloida Srpskog telegrafa, koji je optužio Stefanovića da je on komunicirao preko Skaja. FOTO: Printscreen/TV PRVA\nLakoća kojom je pohapšena ova kriminalna grupa je samo još jedan dokaz da su radili pod patronatom države i da hapšenja nisu ni očekivali – pa zašto bi ih hapsili oni kojima su tolike usluge učinili i sa kojima su sarađivali? Velja Nevolja FOTO: ATA Images\nPrethodni tekstŠAPIĆ POSTAJE GRADONAČELNIK: Poslednji pokušaj kartela da odbrani Beograd!\nSledeći tekstSTEFANOVIĆ SPUSTIO VUČIĆU, POZLILO MU: Ko mi ne veruje, neka pita FBI!


RTCG - Radio Televizija Crne Gore - Nacionalni javni servis :: Politika :: "Zakon mora pasti, Đukanoviću ne popustiti ni milimetar"\n[ Fonet ]\nMANDIĆ 03. 03. 2020. 07:50 >> 08:13 52\n"Zakon mora pasti, Đukanoviću ne popustiti ni milimetar"\nPredsjednik Nove srpske demokratije i lider Demokratskog fronta (DF) Andrija Mandić rekao je da mora pasti Zakon o slobodi vjeroispovijesti ili Vlada Crne Gore i istakao da se predsjedniku Crne Gore Milu Đukanoviću ne smije popustiti ni za milimetar.\n"Svaka kalkulacija koja bi vodila ka tome da on, zato što je predsjednik države, ima neki malecni represivni aparat i vladu Crne Gore koja je na veoma klimavim nogama, posjeduje nekakvu veliku prednost pa iz te pozicije može da ucjenjuje građane Crne Gore, ne smije mu se prihvatiti, niti dozvoliti", rekao je Mandić povodom devet sedmica organizovanja litija i molebana u Crnoj Gori.\nPrema njegovim riječima, kada se prebroje ljudi "od Pljevalja do Ulcinja, od Berana do Herceg Novog", vidi se da za pad Vlade ili zakona postoji dovoljna većina, "mnogo ubjedljivija od one iz 1989. godine kada su pali stari komunisti, a njihovi nasljednici, kao što je Đukanović, prave se da je ne registruju nego vrijeđaju ljude koji su na ulicama, smanjujući višestruko njihov broj".\nOn je istakao da je posljednja litija u Podgorici pokazala ko je većina u Crnoj Gori.\n"Više od 100.000 ljudi kretalo se ka Nemanjinom gradu, ponosimo se što je osnivač dinastije Nemanjića, Stefan Nemanja upravo iz Podgorice", dodao je Mandić agenciji Fonet.\nOn je ukazao da se nije mnogo puta u istoriji Srba desilo da je narod bio jedinstven.\n"Imamo sada situaciju da je malena Crna Gora uspjela da inspiriše i mobiliše srpski narod od San Dijega do Australije, da ne govorimo o Srbiji i Republici Srpskoj, sve je ustalo i pohitalo da pruži podršku Srbima u Crnoj Gori koji su obespravljeni, diskriminisani i nad kojima se vrši nasilna asimilacija", rekao je Mandić.\nAndrija Mandić Zakon o slobodi vjeroispovjest Litije\n"Ko o čemu, Mandić o junaštvu"\n27. 03. 2020. 22\n"Simović odgovoran ako bude smrtnih slučajeva"\n27. 03. 2020. 33\nAmbasada Srbije podržala inicijativu i apel Mandića\n24. 03. 2020. 5


KANTON SARAJEVO Zbog vožnje u alkoholiziranom stanju iz saobraćaja isključeno 35 vozača\nU protekla 24 sata na području Kantona Sarajevo dogodile su se ukupno 32 saobraćajne nezgode, od toga 29 s materijalnom štetom i tri s nastradalim osobama, kojom prilikom su tri osobe lakše povrijeđene.\nZbog upravljanja motornim vozilom pod dejstvom alkohola iz saobraćaja je isključeno 35 vozača, 10 osoba zbog upravljanja motornim vozilom bez položenog vozačkog ispita, tri motorna vozila zbog isteka važnosti saobraćajne dozvole i četiri neregistrovana vozila.\nPolicajci su jučer oko 00.10 sati uhapsili B.A., rođen 1990. godine u Višegradu, A.A., rođen 1983. godine u Sarajevu, P.N., rođen 1983. godine u Foči i B.A., rođen 1985.godine u Sarajevu, svi nastanjeni u Sarajevu, zbog krivičnog djela posjedovanje i omogućavanje uživanja opojnih droga.\nTokom pretresa kod uhapšenih je pronađena i oduzeta određena količina zeljaste materije koja asocira na opojnu drogu marihuanu i materije koja asocira na opojnu drogu speed.\nNakon završene kriminalističke obrade, B.A., P.N. i B.A. su otpušteni iz službenih prostorija, dok je A.A., na osnovu potrage Općinskog suda u Sarajevu, predat u nadležnost službenicima Sudske policije Kantona Sarajevo.\nUhapšen D.H. zbog droge\nPolicajci su u nedjelju u 03.05 sati u ulici Trg 22. aprila, općina Ilidža zaustavili i prekontrolisali vozilo “vw golf 2”, kojim je upravljao vozač D.H., rođen 1989. godine u Sarajevu, gdje je i nastanjen.\nTokom pretresa kod njega su pronađena i oduzeta tri paketića sa materijom koja asocira na opojnu drogu speed.\nD.H. je uhapšen zbog krivičnog djela posjedovanje i omogućavanje uživanja opojnih droga.\nO tome je obaviješten tužilac Kantonalnog tužilaštva u Sarajevu, a protiv navedene osobe će biti preduzete zakonom predviđene mjere.\nS.M. napao ovlaštenu službenu osobu\nPolicajci su jučer u 21 sat uhapsili S.M., rođen 1971.godine u Priboju, nastanjen u Sarajevu, zbog napada na ovlaštenu službenu osobu u vršenju poslova sigurnosti.\nO tome je obaviješten tužilac Kantonalnog tužilaštva u Sarajevu, a S.M. je predat u Odsjek za zadržavanje osoba lišenih slobode MUP-a Kantona Sarajevo.\nOpljačkana benzinska pumpa "Hifa"\nNepoznata osoba je jučer oko 2.40 sati u ulici Put mladih muslimana, općina Stari Grad Sarajevo uz prijetnju nožem opljačkala benzinsku pumpu "Hifa".\nO ovome je obaviješten tužilac Kantonalnog tužilaštva u Sarajevu, a policijski službenici rade na rasvjetljavanju navedenog krivičnog djela, identifikaciji i pronalasku izvršioca.\nUhapšen K.M. zbog krađe\nPolicajci su jučer oko 21.30 sati uhapsili K.M., rođen 1985.godine, nastanjen u Sarajevu, zbog krađe.\nO tome je obaviješten tužilac Kantonalnog tužilaštva u Sarajevu, a K.M. je predat u Odsjek za zadržavanje osoba lišenih slobode MUP-a Kantona Sarajevo, saopćeno je iz MUP-a KS-a.


HP Color Laser M280nw, štampač/skener/kopir T6B80A all-in-one štampač cena, cene Srbija, prodaja Beograd Novi Sad Niš\nHP Color Laser M280nw, štampač/skener/kopir T6B80A all-in-one štampač cene\n- Štampač HP Color LaserJet Pro MFP M280nw Printer, T6B80A Proizvođač: HP. Tip: multifunkcijski uređaj.... specifikacija\nŠtampač HP Color LaserJet Pro MFP M280nw Printer, T6B80A Proizvođač: HP, Tip: multifunkcijski uređaj\ncena od 35.673,00 din\ncena od 33.705,00 din\nEPonuda nije internet prodavnica već Vam omogućava da brzo i lako nađete HP Color Laser M280nw, štampač/skener/kopir T6B80A all-in-one štampač po najjeftinijoj ceni. Naš cilj je da kupci budu što bolje informisani o ponudi HP all-in-one štampač Color Laser M280nw, štampač/skener/kopir T6B80A na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP Color Laser M280nw, štampač/skener/kopir T6B80A all-in-one štampač sa PRODAVCEM. EPonuda ne može da garantuje potpunu tačnost specifikacije i slika za HP Color Laser M280nw, štampač/skener/kopir T6B80A all-in-one štampač. Pre kupovine, podatke za HP all-in-one štampač Color Laser M280nw, štampač/skener/kopir T6B80A proverite na sajtu PROIZVOĐAČA.


Svijet Archives - Stranica 20 od 21 - UGLJEVIK.INFO\nNaslovna Svijet (page 20)\nMilion mercedesa povlači se iz prodaje\nMilion Mercedes-Benz vozila širom svijeta bit će povučeno iz prodaje zbog opasnosti od požara. Kompanija Daimler taj je potez najavila nakon što je prijavljen 51 požar na novijim verzijama Mercedesovih vozila. Na svu sreću, nije bilo smrtnih slučajeva, ni povreda – rekli su iz ove kompanije. Od milion vozila koja se povlače, 307.629 su u SAD, koje su zajedno sa …\nBudućnost EU: Status kvo ili radikalna promjena?\nVećina scenarija za budućnost EU, koje je u „Bijeloj knjizi“ evropskim parlamentracima predstavio šef Evropske komisije Žan Klod Јunker, predviđa da će sadašnja Unija pretrpjeti velike promjene, ocjenjuju analitičari. Pet mogućih scenarija za budućnost: „Status kvo“, „EU samo kao jedinstveno tržište“, „Evropa sa `više brzina`“, „EU sa manje ovlaštenja, ali efikasnija“, „EU koja će u više područja raditi zajedno“. Јunker …\nCIA u Siriji ubila drugog čoveka Al Kaide\nČovek broj dva Al Kaide, Abu el Kajr el Masri, ubijen je u blizini Idliba na severozapadu Sirije, u udaru rakete “helfajer” koju je ispalila bespilotna letelica CIA, saopštio je danas zvaničnik američke obaveštajne službe. Masri (59), čije je pravo ime Abdulah Muhab Radžab Abdulrahman, ubijen je u nedelju uveče dok se vozio u automobilu. On je bio drugi u …\nTramp ima plan da ZATRE ISLAMSKU DRŽAVU\nNova vojna strategija koja bi trebalo da ispuni zahtev američkog predsednika Donalda Trampa da „zatre“ Islamsku državu najverovatnije će dovesti do većeg vojnog angažovanja SAD u Siriji, uključujući i povećanje broja vojnika na terenu, rekao je neimenovani zvaničnik Bele kuće. Detalji nisu jasni, ali preporuke koje će Bela kuća danas dobiti najverovatnije će uključiti i ne-vojne elemente kampanje koja …\nNiko nije primetio da je 100 doktora u Napulju bežalo s posla dve godine\nPolicija je kod dva socijalna radnika pronašla 20 kartica za zaposlene, koje su oni koristili da na ulazu u bolnicu otkucaju odsutne kolege. Skoro 100 medicinskih radnika u Napulju privedeno je na ispitivanje zbog skandala koji je izbio nakon dvogodišnje istrage o ogromnom odsustvovanju radnika sa posla, saopštila je policija te zemlje. U toku istrage, u kojoj je korišćen video …\nIračka vojska zauzela aerodrom u Mosulu\nBAGDAD – Iračke snage bezbjednosti zauzele su glavni aerodrom u Mosulu i obližnju vojnu bazu, javila je državna televizija. „Snage za brza dejstva, savezna policija i antiterorističke jedinice upale su u aerodrom i obližnju bazu Gazlani“, javila je televizija. Od kada su istjerale militante iz istočnog dijela Mosula prošlog mjeseca, iračke snage pokušavale su da osvoje aerodrom i bazu Gazlani, …\nPUTINOVO CARSTVO Ruski predsednik prijavio da ima dva stana i „pola garaže“, a od istine će vam se ZAVRTETI U GLAVI\nAko se nova istraživanje pokažu tačnim, Vladimir Putin mogao bi da bude novi najbogatiji čovek na svetu. Trenutno je, prema popisu časopisa Forbs, prvi Bil Gejts, koji je težak 75 milijardi dolara, ali ruski predsednik navodno bi mogao biti težak čak 200 milijardi dolara. Naime, Forbs na svojoj listi najbogatijih nijednom nije imao Putina jer, kažu, kod njih nema mesta …\nPrijeti novi finansijski kolaps: Dug nikada veći\nMeđunarodni monetarni fond je izrazio zabrinutost zbog problema narastanja „balona globalnog duga“, koji je dostigao 225 odsto svjetskog BDP-a. Kako kažu, to bi moglo da dovede do nove finansijske krize. Bruto dug u nefinansijskom sektoru nominalno je više nego udvostručen od početka ovog vijeka, popevši se na 152 hiljade milijardi dolara prošle godine i nastavlja da raste, naveo je MMF …\nPUTIN BEZ DLAKE NA JEZIKU: Ove tri zemlje su leglo međunarodnog terorizma!\nEkspanzija DAEŠ-a, koji je unutar sebe okupio mnoštvo ekstremista svih vrsta, predstavlja veliki izazov za bezbednost mnogih zemalja, pa i Rusije – konstatovao je Putin. Konfliktni potencijal u svetu je u porastu i to zbog sve većih protivrečnosti između bogatijih i siromašnijih zemalja i neravnomernosti njihovog razvitka, izjavio je Putin na sastanku sa liderima zemalja grupe BRIKS na samitu G20 …\nPutin i Obama složni samo na slici\nU Kini ruski i američki predsednik razgovarali o Siriji i Ukrajini, ali bez dogovora. Jedino izvesno oko Sirije jeste najavljeni nastavak pregovora. SAT i po pregovora Putina i Obame na njihovom poslednjem predsedničkom susretu, o Siriji i Ukrajini na marginama Samita G-20 u kineskom gradu Hangdžou, nisu urodili plodom. Pregovori su počeli u proširenom sastavu sa šefovima diplomatija Sergejom Lavrovom …


Muzičari ujedinjuju Mostar\nMuzička škola prvog i drugog stepena i Glazbena škola Ivana Zajca, uz podršku Misije OSCE-a, organizovali su nedavno svečani koncert u Galeriji kraljice Katarine Kosače u Mostaru, koji je okupio brojne Mostarce, koji su te večeri uživali u izvedbama 11 najuspješnijih učenika i učenica majstorskih klasa obje škole koje je odabrao docent na Muzičkoj akademiji Univerziteta u Sarajevu i saradnik Studija glazbene umjetnosti Sveučilišta u Mostaru, Dragan Opančić.\n“Naša ideja je da zajedno s Mostarcima pravimo zajedničku muzičku školu. Nadam se da je ovaj koncert još jedan korak na tom putu”, izjavio je Jonathan Moore, šef Misije OSCE-a u BiH.\nHoće li zaista muzičari biti prvi koji će konačno iznjedirti nešto što je jedinstveno, a pri tom i potpuno mostarsko, ostaje da se vidi. Podsjećanja radi, u “jedinstvenom“ Mostaru danas bistvuju dvije elektroprivrede, dva fudbalska kluba, dva vodovoda, pozorište i kazalište i nekoliko škola koje rade po principu dvije škole pod jednim krovom.\nPrvi projekat koji je obaćao u Mostaru je zajednički projekat pozorišta i kazališta koji opisuje današnji život u podijeljenom gradu, a drugi bi mogao biti upravo primjer muzičara u Mostaru. Umjetnost očigledno ne poznaje granice…\n#muzička škola mostar\nOdržan zajednički koncert mostarskih glazbenih škola\nRazgovori o projektu obnove Muzičke škole u Mostaru


Protesti zbog ubistva Ahmada Arberija (Foto:AP/John Bazemore)\nZvaničnici u Džordžiji istražuju ko je preko interneta pretio ljudima koji protestuju zbog ubistva Ahmada Arberija, Afroamerikanca koji je ubijen dok je džogirao, zbog čega su uhašena dvojica osumnjičenih.\nBiro za istragu u Džordžiji saopštio je da je obabešten da postoje objave na Fejsbuku koje su pretnja za buduće proteste zbog ubistva Arberija. Istražioci su saopštili da aktivno istražuju pretnje, bez drugih detalja.\nNekoliko stotina ljudi protestovalo je u petak u Brunsviku, nedavno od mesta gde je ubijen Arberi, još 23. februara. Bes je izazvao video snimak od prošle nedelje na kome je vidi pucnjava. Među ljudima koji pozivaju vlasti u Džordžiji da preuzmu hitne akcije u vezi sa slučajem je i kompanija repera Džej Zija.\nNakon što je video snimak procecureo, uhapšeni su Gregori Mekmajkl i njegov sin Trevis, osumnjičeni za ubistvo i napad na Arberija. Hapšenje je usledilo nekoliko sati nakon što su zvaničnici tražili od Biroa za istrage Džordžije da počne da istražuje smrt Arberija. Sam slučaj je do tada bio u rukama lokalnih zvaničnika.\nOtac i sin su tvrdili da Arberi liči na provalnika, za koga tvrde da je snimljen kamerom za nadzor pre nekog vremena.\nArberijeva majka, Vanda Kuper Džons, kaže da je njen sin, koji je imao 25 godina, bivši sportista i da je samo džogirao u svom kraju, pre nego što je ubijen.\nBiro za istrage u Džordžiji potvrdio je da je dobio i druge fotografije sa video snimka, koje mogu da rasvetle slučaj. U pitanju je snimak sa nadzorne kamere blizu mesta gde je Arberi ubijen, na kome se vidi on kako ulazi u kuću koja se gradi, a onda izlazi iz nje i trči. Neko drugi dolazi sa suprotne strane ulice, a onda se jedno vozilo odvozi blizu kuće Trevisa Mekmajkla.\nArberijevi advokati kažu da video snimak takođe pokazuje da on nije ništa loše uradio, niti da je nešto ukrao. Prema zakonima Džordžije, neko ko nije policajac, može da obavi civilno hapšenje, jedino ako je krivično delo izvršeno dok je prisutna osoba lišena slobode.\n"Šta je Ahmad radio u kući koja se gradi, nije nikakvo krivično delo po zakonima Džordžije, taj snimak samo pokazuje kako je neopravdano ubistvo gospodina Arberija, kao i da su dela ljudi koji su ga napali neodbranjiva", navode Arberijevi advokati u pisanoj izjavi.


Luksuzni apartmani Beograd ALONSO, trosobni apartmani Dorcol lux\nLux Apartmani Beograd Centar – Apartman ALONSO je lociran u najstrožem centru grada u Gospodar Jovanovoj ulici. Lokacija apartmana je odlicna, strogi centar grada, gde pesaka do Trga Republike i ulice Knez Mihajlove stizete za par minuta, a povezanost sa ostalim delovima je najbolja mogca. Ovaj trosobni apartman poseduje veliku dnevnu sobu, jednu spavacu sobu sa bracnim krevetom i drugu spavacu sa dva singl kreveta i lepo uredjeno i komforno kuaptilo. Alonso prima 4 osobe i cena je tada 95 eur, po potrbi moze i da se razvuce lezaj u dnevnoj sobi, tako da se kapacitet povecava na 6 osoba i tada se cena iznajmljivanja apartmna povecava za 10 eur. Ukoliko dolazite automobilom u blizini u Siminoj ulici mezete parkirati u obezbedjenu garažu, koja se doplaćuje 10eur po danu.\n1 - 3 dana: 120€\n4 - 7 dana: 120€\n7+ dana: 115€\n1-4 osobe: po noćenju\n5-6 osobe: 20€ po noćenju\n5-6 osobe 20.00€


EU baca novac na Crnu Goru\nIZVJEŠTAJ EVROPSKOG REVIZORSKOG SUDA\n“Umjesto da koristi IT sistem koji je finansirala EU , vlasti preferiraju stari sistem - papir i olovku”, konstatuje “Parlament magazin”\n20.12.2016. 20:43h Ažurirano: 20.12.2016. 20:43h\nEvropska komisija je protraćila ogromne količine novca na Crnu Goru, stoji u nalazu Evropskog revizorskog suda koji je razmatran pred Odborom za budžetsku kontrolu Evropskog parlamenta.\nEK je, kako se navodi, 640.000 eura potrošila na projekte u oblasti borbe protiv korupcije, a među njima se nalazi i onaj za IT sistem koji vlasti uopšte ne koriste, piše “Parlament magazin”.\n“Umjesto da koristi IT sistem koji je finansirala EU , vlasti preferiraju stari sistem - papir i olovku”, konstatuje ovaj dvonedjeljnik.\nAgencija za sprečavanje korupcije sada uspostavlja gotovo identičan IT sistem koji bi zamijenio onaj koji je finansirala EU a nikad nije korišten, pojašnjeno je poslanicima EP. Članovi Odbora su mogli da čuju i da je 180.000 eura potrošeno na jednogodišnji program prikupljanja podataka o životnoj sredini koji nikada nije korišten.\nSud ističe da je tokom perioda 2007-2013. EU pružila 235,7 miliona eura podrške Crnoj Gori kako bi joj pomogla da se pripremi za članstvo, a da je cilj revizije bio da se utvrdi da li je ova podrška doprinijela jačanju njenih administrativnih kapaciteta.\nZaključeno je da je pretpristupna podrška pomogla jačanju administrativnih kapaciteta. “Međutim, za 12 od 19 IPA finansiranih projekata koje smo analizirali, efektivnost podrške smanjena je zbog činjenice da neki od tih programa za jačanje kapaciteta nisu u potpunosti korišteni ili testirani od strane crnogorskih vlasti,” piše u izvještaju.\n“Potpuno bacanje novca ukazuje zašto smo glasali za izlazak Britanije iz EU . Ozloglašeno korumpirana Crna Gora očito nema namjeru rješavanja svojih korupcionaških problema, pa zašto bi onda EU nastavila da im daje novac”, upitala je Džejni Adji iz grupe euroskeptika, a prenosi “Parlament magazin”.\nEvropski revizorski sudEU i Crna Gora


Kabare Beograd u jednom pravcu - LookerWeekly.com magazin\nKabare Beograd u jednom pravcu\n· 06/02/2013 ·1 min read\nČetvrtak, 7. februar, 21h, splav Play\nKabare Beograd u jednom pravcu, u režiji Ivana Pešukića, biće pretpremijerno izveden na novootvorenoj pozorišnoj sceni na vodi, na splavu PLAY, 7. februara od 21h. Premijera je zakazana za 14. februar. Domaćin večeri je DraganVujić – Vujke, a učesnici su članovi baleta Pozorišta na Terazijama…\nBalet pozorišta na Terazijama: Milica Pavlović, Katarina Gromilić, Jelena Korenković, Nina Krluc, Milica Pavlović, Lidija Novaković, Ivana Dubovac, Marina Leontijević, Milan Gromilić, Nebojša Gromilić, Ivan Mileusnić\nKorepetitor: Aleksandar Miletić, Nenad Paunović\nTekst: Irena Šarović\nRežija: Ivan Pešukić\nKabare Beograd u jednom pravcu je prilika za nostalgično prisećanje na nekadašnji duh i šarm Beograda. Priča ispričana na delikatan i duhovit način, vratiće Vas u neka lepša, prošla vremena…\nBeogradska publika će, nakon više godina, ponovo biti u prilici da uživa u kabareu, i to pod rediteljskom palicom Ivana Pešukića. Priču autora Irene Šarović „Beograd u jednom pravcu”, protkanu imaginacijom i romantikom, gledaocima će predstaviti Dragan Vujić Vujke sa sjajnom glumačkom ekipom i atraktivnim koreografijama Milana Gromilića, koje izvodi ansambl Pozorišta na Terazijama.\nPublika će imati prilike da se podseti na gotovo zaboravljene anegdote o piscima, glumcima i ostalim velikanima koji su ostavili trag u istoriji Beograda, kao i da se zainteresuje za neke tajne koje ovaj grad ljubomorno čuva i o kojima malo znamo.


RTCG - Radio Televizija Crne Gore - Nacionalni javni servis :: Ekonomija :: Za mala i srednja preduzeća 85 miliona eura pomoći\n08. 07. 2020. 14:15 >> 14:13 1\nPLAN EBRD I EU ZA Z. BALKAN\nBanka će obezbjediti do 70 miliona eura novih kreditnih linija partnerskim finansijskim institucijama za kreditiranje lokalnih preduzeća u Albaniji, Bosni i Hercegovini, Kosovu, Crnoj Gori, Sjevernoj Makedoniji i Srbiji.\n"EU dopunjava ova sredstva sa dodatnih 15 miliona kako bi identifikovala i verifikovala najbolju dostupnu opremu i tehnologije kako bi se osiguralo da MSP povećaju konkurentnost i podrže prelazak na zelenu ekonomiju", navodi se u saopštenju.\nEBRD i EU putem Team Europe podržavaju mala i srednja preduzeća u njihovoj ambiciji da postanu konkurentnija i pronađu inovativna rješenja za nove izazove.\nPotpredsjednik EBRD-a za politike i partnerstva, Pijer Heilbron, kazao je da su snažno posvećeni pružanju podrške preduzećima u ovim teškim vremenima.\n"Naši dodatni fondovi će pružati podršku njihovom oporavku, rastu i pripremi za budućnost. Taj angažman takođe svjedoči o našem jakom partnerstvu i saradnji sa EU na Zapadnom Balkanu", rekao je Heilbron.\nKomesar EU za susjedstvo i proširenje Oliver Varhelji, naveo je da su mala i srednja preduzeća vitalna za ekonomiju Zapadnog Balkana i posebno su pogođena tom krizom.\n“Zbog toga, dograđujući na našu dugogodišnju saradnju sa EBRD-om u regionu, povećavamo našu podršku malim i srednjim preduzećima - ne samo da bi se preduzeća održala, već i da bi se ojačala njihova otpornost i posijalo sjeme za održivi oporavak”, saopštio je Varhelyi.\nEU EBRD Zapadni Balkan\nNeaktivnost EU na Zapadnom Balkanu strateški opasna\nSankcije za Z. Balkan omogućavaju odgovor na prijetnje


Кompanija Mocart i TК Crvena zvezda pokrenuli su Besplatnu školu tenisa za mališane uzrasta od pet do osam godina, koji su dobili jedinstvenu priliku da treniraju bez ikakve nadoknade i zakorače u svet „belog sporta“ na velika vrata – uz proslavljenog reprezentativca Viktora Troickog!\n„Puno mi je srce što vidim ovoliko dece koja žele da treniraju tenis, pogotovo na ovom mestu, gde sam i ja pravio prve teniske korake. Hvala puno kompaniji Mocart što je pokrenula projekat Besplatnih škola sporta, tako nešto nije postojalo u moje vreme. Smatram da svako dete treba da dobije šansu da se oproba u sportu koji voli, a ja ću se uvek rado odazvati da podržim ovakve sjajne akcije“.\n“Drago nam je da se Mocart opredelio da zajedno sa nama napravi besplatnu školu tenisa za decu, gde će oni imati priliku da se okušaju sa reketom i vide koliko ih to zanima. Naravno, na početku će svi reći da žele da budu Nole, ali za to je potrebno mnogo godina rada, truda i odricanja”, kaže Slobodan Vojinović iz Zvezde.\nTreninzi će se održavati dva puta nedeljno na terenima TК Crvena zvezda, a decu na kraju očekuje i turnir.